trombaktiko: Η ιστορία 24χρονης καλλονής που δραπέτευσε από «φυλακή» μαστροπών. Τη βίαζαν κάθε μέρα μέχρι να λυγίσει\nΆγιο Παντελεήμονα εξαρθρώθηκε από την Ασφάλεια Αττικής. Το τελευταίο θύμα τους, μία 24χρονη Μολδαβή με το όνομα Μαρία, κατάφερε να δραπετεύσει την περασμένη Τρίτη από τη «φυλακή» της, να μεταβεί στη ΓΑΔΑ και να καταγγείλει τις τραγικές καταστάσεις που βίωνε. Η 24χρονη απέσπασε τα κλειδιά του διαμερίσματος, βγήκε στο δρόμο και άρχισε να φωνάζει βοήθεια μέχρι που για καλή της τύχη την άκουσαν διερχόμενοι αστυνομικοί. Στην κατάθεσή της στη ΓΑΔΑ υποστήριξε ότι οι δράστες της είχαν υποσχεθεί ότι θα της έβρισκαν δουλειά στην Ελλάδα ως καθαρίστρια με υψηλή αμοιβή. Αντ’ αυτού εκείνοι κατά τον τελευταίο μήνα τη βίαζαν σε οικία της οδού Κροκίδα στον Άγιο Παντελεήμονα επειδή αντιστεκόταν στην εκπόρνευσή της. Οι έρευνες της ΕΛ.ΑΣ. άρχισαν αμέσως και οδήγησαν στη σύλληψη ενός 50χρονου Μολδαβού, ο οποίος μαζί με ακόμα πέντε συνεργούς του που αναζητούνται έφερνε καλλονές από την πατρίδα του στην Ελλάδα. Στο ίδιο σπίτι-τρώγλη είχαν φυλακίσει τουλάχιστον ακόμα εννιά γυναίκες, τις οποίες εξανάγκαζαν να πραγματοποιούν ερωτικά ραντεβού για λογαριασμό τους. Ασύλληπτα μέλη του κυκλώματος ήταν ιδιοκτήτρια ταξιδιωτικού γραφείου με έδρα το Κισινάου και ένας οδηγός λεωφορείου, ο οποίος «λάδωνε» τους αστυνομικούς στα σημεία διαβατηριακού ελέγχου. Οι έρευνες της Ασφάλειας συνεχίζονται για τον εντοπισμό των υπόλοιπων δραστών, ενώ η 24χρονη Μαρία φιλοξενείται σε ξενώνα του Εθνικού Κέντρου Κοινωνικής Αλληλεγγύης υπό την παρακολούθηση ψυχολόγων.\nΑναρτήθηκε από giem στις 4:25 μ.μ.


Τα νέα Mac θα υποστηρίζουν τη Thunderbolt 4, σύμφωνα με την Apple - Macbook - Insomnia.gr\nΚώστας Δημάκης 12/07/2020 04:24 μμ\nΗ αμερικανική εταιρεία δεσμεύτηκε να υποστηρίξει τη νέα έκδοση του προτύπου Thunderbolt, λίγο μετά την παρουσίασή του από την Intel.\nΔεν πέρασαν παρά λίγες ώρες από την παρουσίαση της νέας Thunderbolt 4 από πλευράς Intel και η απάντηση εκ μέρους ενός εκ των κολοσσών της τεχνολογίας δεν άργησε να έρθει. Με ανακοίνωσή της, η Apple επιβεβαίωσε τη δέσμευσή της όσον αφορά στη μελλοντική υποστήριξη της Thunderbolt μέσω των Mac της, υπενθυμίζοντας ότι η τελευταία προέκυψε χάρη στη συνεργασία της με την Intel, κάτι παραπάνω από δέκα χρόνια πριν.\nΗ νέα Thunderbolt 4 υιοθετεί τον ίδιο σχεδιασμό με τη Thunderbolt 3 (μοναδική αλλαγή ο αριθμός επάνω στο βύσμα) και μολονότι προσφέρει το ίδιο bandwidth στα 40 Gb/s, θα διαθέτει δυνατότητα διαμοιρασμού μεταξύ τριών downstream θυρών, επιτρέποντας τη σύνδεση περισσότερων περιφερειακών. Θα υποστηρίζει δύο οθόνες 4K ή μία 8K ενώ θα είναι συμβατή με παλιότερες εκδόσεις του προτύπου USB.\nΑξίζει να σημειώσουμε κάπου εδώ βέβαια ότι πέραν των Mac, καμία από τις υπόλοιπες συσκευές της Apple δεν κάνει χρήση της Thunderbolt -όλες στηρίζονται στη Lightning με εξαίρεση τα iPad Pro που έρχονται με USB Type-C. Η πιθανότητα αλλαγής της παρούσας κατάστασης στο εγγύς μέλλον, φαντάζει για την ώρα απίθανη.\nΠοια εταιρεία έχει thunderbolt πλην της Apple;\nΜε την έλευση του USB 4 «μειώνονται» τα πλεονεκτήματα του thunderbolt 4 καθώς το τελευταίο πλησιάζει κατά πολύ το thunderbolt 3. Βέβαια τα mac που το χρησιμοποιούν κοντά 10 χρόνια ειναι λογικό να το ενσωματώσουν και πρώτα. Σε απόλυτες επιδόσεις όμως παραμένει No.1 . Έχει γραφτεί επίσης ότι η Intel θα ανοίξει πλήρως το Thunderbolt 3 (open source) για να διευρυνθεί ακόμα περισσότερο η χρήση του.\nΑυτές οι άλλες θύρες και υποδοχές στο Macbook της εικόνας τι είναι;\n13 λεπτά πριν, damoclesword είπε\nΌλες με Intel chipset;! Και κάνανε certify και κάποιοι Ryzen πριν κάτι μήνες.\nΓια το πλοιο αρθρο. Μονο τα macbook λεεπι υποστηριζουν thunderbolt, οχι τα iphone ipad.\nΕνω ο ανταγωνισμος εχει βαλει thunderbold στα κινητα πριν χρονια\n55 λεπτά πριν, basilis5 είπε\nΕμένα πάντως το smartphone μου δεν είναι τόσο Bold.\n2 ώρες πριν, damoclesword είπε\nόσες έχουν type c gen 2-3 (usb 3.1/3.2) ? Βασικά δεν είναι ακριβώς τα ίδια. Απλά το type c thunderbolt θα είναι ΟΛΑ σε ένα και θα ενώσει ολους του κόσμους και δυνατότητες. Τώρα το type c ρίχνει σε ρεύμα αλλά όχι σε ταχύτητα από το thunderbolt. Και μιλάμε πάντα για τρίτη γενιά. Η τέταρτη θα τα αντικαταστήσει όλα και θα είναι προς τα πίσω συμβατή με τα πάντα\nΕδώ ξεκαθαρίζει το τοπίο πλήρως γιατί είχα και εγώ αρκετές απορίες.\n2 ώρες πριν, afantos είπε\nη φωτογραφία είναι λάθος του άρθρου.. είναι Thunderbolt 2 και όχι 3...\nδεν υπάρχει κινητό με thunerbolt.. Κάτι μπέρδεψες...\nΕπεξ/σία 12 Ιουλίου 2020 από tsarouc\nωραία , καλό αυτο\nΕπεξ/σία 12 Ιουλίου 2020 από ethereum\n34 minutes ago, tsarouc said:\nΤα πιο γρήγορο πρότυπο\nΕπεξ/σία 12 Ιουλίου 2020 από Madness1\n3 ώρες πριν, damoclesword είπε\nDell, HP, Lenovo, μερικες απο αυτες...\n12 λεπτά πριν, Billie13 είπε\nΘα συμπεριλαμβάνεται στο laptop η θύρα ή θα πρέπει να την ανοίξουμε μόνοι μας;\nΑν ειναι θυρα 7, θα συμπεριλαμβανεται, αν ειναι θυρα 13, μαλλον θα πρεπει να την ανοιξεις μονος σου. 😜\n3 ώρες πριν, afantos είπε\nThunderbolt 2 δεξια, USB 2.0 στη μεση (λειπει το SS συμβολο για να ειναι 3.0) και αριστερα δε μπορω να διακρινω.\nΕπεξ/σία 12 Ιουλίου 2020 από panoulix\n6 ώρες πριν, Hatsos είπε\nγελάς γιατί βγάλανε το VGA από τα λάπτοπ ?\nΆραγε θα υποστηρίζουν Thunderbolt με τους ARM?!! Λες και η αγορά έχει γεμίσει τέτοιες συσκευές, πεταμένα λεφτά, μετά τους πειράζει να υιοθετήσουν usb-c στα κινητά.\n2 ώρες πριν, NiVa013 είπε\nΝαι, θα υποστηρίζουν.


Επίσημα προπονητής Μούι Τάι ο Ευστάθιος Καββαδίας - ΠΟΛΕΜΙΚΕΣ ΤΕΧΝΕΣ - Πανελλήνιος Οδηγός Πολεμικών Τεχνών\nΕπίσημα προπονητής Μούι Τάι ο Ευστάθιος Καββαδίας\nΑλλη μια εκδήλωση ηρθε σε περας απο τον εκπαιδευτή του συλλόγου Καββαδία Ευστάθιο . Συγκεκριμένα η ολοκλήρωση της πρακτικής της σχολής προπονητων με το Πανελλήνιο Πρωτάθλημα Μουαι Ται στην Αργυρούπολη 25-26/06/2021.\nΣτα πλαισια της πρακτικης ο εκπαιδευτής του συλλόγου παρακολούθησε σεμινάριο απο τον Διεθνή Ταυλανδο Εκπαιδευτή Gae και πραγματοποιήθηκε και απονομή βαθμών Kan στην Τεχνη του Μουαι Ται.\nΣυγχαρητηρια σε ολους τους συμμετέχοντες και καλη συνεχεια στην περατωση της σχολής προπονητων.\nΑπο επιστολή του συλλόγου στον ΠΟΠΤ


Προβάδισμα Ι. Σγουρού στην Αττική - Επανεξελέγη ο Γ. Καμίνης στην Αθήνα\n «Νίκησε η πόλη, δεν υπάρχουν νικητές και ηττημένοι» δήλωσε ο Ι. Μπουτάρης\n Ο Σταύρος Αρναουτάκης επανεκλέγεται περιφερειάρχης Κρήτης\n Η δήλωση του γγ της ΧΑ, Ν. Μιχαλολιάκου, για τις επιδόσεις της παράταξης στις ευρωεκλογές\n Προβάδισμα του ΣΥΡΙΖΑ με 3,28% έναντι της ΝΔ\n Προβάδισμα Γ. Καμίνη στην Αθήνα και Ρ. Δούρου στην Αττική - «Ντέρμπι» στην περιφέρεια Δυτικής Ελλάδας\n Αποδέχθηκε την ήττα του, στον Πειραιά, ο Β. Μιχαλολιάκος\n Προβάδισμα Γ. Καμίνη στην Αθήνα και Ρ. Δούρου στην Αττική\n Εκτίμηση αποτελέσματος της Singular Logic: Προβάδισμα ΣΥΡΙΖΑ με 3,9%\nΣυνεχής είναι η ροή των αποτελεσμάτων, από το υπουργείο Εσωτερικών, ενώ μέχρι στιγμής έχει καταμετρηθεί πάνω από το 22,69%, για τις περιφέρειες.\nΣτην περιφέρεια Αττικής, και με την ενσωμάτωση των εκλογικών τμημάτων στο 18,92%, προηγείται ο συνδυασμός του Ι. Σγουρού με 50,28% έναντι 49,72% του συνδυασμού της Ρ. Δούρου.\nΣτον δήμο Αθηναίων και με την ενσωμάτωση των εκλογικών τμημάτων στο 19,69% προηγείται ο συνδυασμός του Γ. Καμίνη με 51,66% έναντι 48,34% του συνδυασμού του Γ. Σακελλαρίδη.Τον Γιώργο Καμίνη συνεχάρη τηλεφωνικώς, ο συνυποψήφιός του Γαβριήλ Σακελλαρίδης.\n«Νίκησε η πόλη, δεν υπάρχουν νικητές και ηττημένοι» δήλωσε ο Γιάννης Μπουτάρης, ο οποίος πανηγύρισε την επανεκλογή του στη θέση του δημάρχου, μαζί με τους συνεργάτες του, στελέχη και μέλη της παράταξης στο προεκλογικό κέντρο, στη συμβολή των οδών, Τσιμισκή και Κομνηνών. Ο κ. Μπουτάρης έφτασε μαζί με τη κόρη και τα εγγόνια του και το συγκεντρωμένο πλήθος τον υποδέχθηκε με αναμμένους πυρσούς, χειροκροτήματα, συνθήματα και αγκαλιές.\nΌπως είπε ο ίδιος, ο ηττημένος των εκλογών, ο Σταύρος Καλαφάτης, του τηλεφώνησε και τον συνεχάρη για τη νίκη του και ο δήμαρχος τον ευχαρίστησε.\nΕπανεκλέγεται περιφερειάρχης Κρήτης ο Σταύρος Αρναουτάκης, ο οποίος, με καταμετρημένο το 25% των εκλογικών τμημάτων, συγκεντρώνει ποσοστό 64,4%, έναντι 35,6% που συγκεντρώνει ο κ. Σεραφείμ Τσόκας.\nΟ κ. Τσόκας, επικεφαλής του συνδυασμού «ΚΡΗΤΗ ΜΠΟΡΟΥΜΕ» συνεχάρη τον κ. Αρναουτάκη και δήλωσε: «Θέλω να συγχαρώ τον κ. Αρναουτάκη για το αποτέλεσμα και να του ευχηθώ μία δημιουργική πενταετία. Θέλω να ευχαριστήσω τους πολίτες της Κρήτης, που στάθηκαν δίπλα μας όλον αυτόν τον καιρό. Πάνω από όλα, όμως, επιτρέψτε μου να ευχαριστήσω όλες και όλους αυτούς που συμμετείχαν στο ψηφοδέλτιο και στάθηκαν, πραγματικά, παλικάρια σε όλον αυτόν τον προεκλογικό αγώνα».\nΜε μία μακροσκελή δήλωσή του από τη φυλακή, ο γγ της ΧΑ, Νίκος Μιχαλολιάκος, χαιρέτησε τις εκλογικές επιδόσεις της παράταξής του στις ευρωεκλογές. «Η Χρυσή Αυγή είναι ο μεγάλος νικητής των σημερινών ευρωεκλογών. Είμαστε η τρίτη πολιτική δύναμη της χώρας. Είμαστε το μοναδικό κόμμα με διαρκώς αυξανόμενα ποσοστά. Είμαστε, πλέον, ο βασικός ρυθμιστής των πολιτικών εξελίξεων. Είμαστε η Ελλάδα που έρχεται» αναφέρει.\nΣύμφωνα με τον γγ της Χρυσής Αυγής, το μήνυμα των ευρωεκλογών είναι «η άμεση αποκατάσταση της νομιμότητας και της συνταγματικής τάξης» με επιστροφή των φυλακισμένων βουλευτών της στα κοινοβουλευτικά καθήκοντά τους. «Να πάψει, επιτέλους, η εκτροπή και οι σκευωροί, που κατέλυσαν το Σύνταγμα να καθίσουν στο εδώλιο του κατηγορουμένου» λέει. «Η ΝΔ του Σαμαρά πλήρωσε, εκτός από την αντιλαϊκή της πολιτική, τα ψέματα και την άθλια πολιτική σκευωρία εις βάρος μας» υπογραμμίζει, ενώ για τον ΣΥΡΙΖΑ επισημαίνει ότι «απέτυχε παταγωδώς να εκφράσει το ρεύμα της οργής των Ελλήνων».\nΜε 3,28% προηγείται ο ΣΥΡΙΖΑ της ΝΔ, σύμφωνα τα έως τώρα αποτελέσματα των ευρωεκλογών (ενσωμάτωση 23,06%) της καταμέτρησης στην Επικράτεια.\nΤο Ποτάμι 6,59%\nΑνεξάρτητοι Έλληνες 3,44%\nΕλληνες Ευρωπαίοι Πολίτες 1,45%\nΠροβάδισμα του Γ. Καμίνη στην Αθήνα και της Ρ. Δούρου στην Αττική δείχνουν τα έως τώρα αποτελέσματα του υπουργείου Εσωτερικών.\nΣτον δήμο Αθηναίων και με την ενσωμάτωση των εκλογικών τμημάτων στο 15,92% προηγείται ο συνδυασμός του Γ. Καμίνη με 51,76% έναντι 48,24% του συνδυασμού του Γ. Σακελλαρίδη.\nΣτην περιφέρεια Αττικής, και με την ενσωμάτωση των εκλογικών τμημάτων στο 10,25%, προηγείται ο συνδυασμός της κας Ρ. Δούρου με 50,35% έναντι 49,65% του συνδυασμού του Γ. Σγουρού.\n«Ισόπαλοι» αναδεικνύονται στην περιφέρεια Δυτικής Ελλάδας οι συνδυασμοί των κκ Απ. Κατσιφάρα και Α. Κατσανιώτης, οι οποίοι, με την ενσωμάτωση στο 8,88% λαμβάνουν από 50%.\nΛίγα λεπτά μετά τις 9 το βράδυ ο απερχόμενος δήμαρχος Πειραιά, Βασίλης Μιχαλολιάκος, ανακοίνωσε το εκλογικό αποτέλεσμα για τον δήμο, έξω από το εκλογικό του κέντρο, στην οδό Δραγάτση. «Παιδιά, χάσαμε» είπε και διατύπωσε τον απόλυτο σεβασμό του προς την ετυμηγορία του πειραϊκού λαού, που προτίμησε μια αλλαγή.\n«Στη Δημοκρατία η δύναμη είναι ο λαός. Αποφασίζει. Έχει δικαίωμα και για το σωστό, έχει δικαίωμα και για το λάθος. Να εκφράσω την ευχή η απόφασή του να είναι η σωστή» σημείωσε αναφέροντας ότι ήδη τηλεφώνησε στον κ. Μώραλη και του ευχήθηκε καλή επιτυχία. Ο απερχόμενος δήμαρχος ευχαρίστησε τα μέλη της οικογένειάς του, τους φίλους του και στενούς του συνεργάτες, αλλά και τα στελέχη του συνδυασμού του, που «έδωσαν έναν αγώνα εκρηκτικό, με ποιότητα, ήθος και πάθος για την πόλη που αγαπάμε». Δήλωσε, επίσης, ότι δεν του ταιριάζει ο ρόλος του παραπονιάρη, καθώς ο πειραϊκός λαός τού έχει χαρίσει πολλές εκλογές.\nΣτο δήμο Αθηναίων και με την ενσωμάτωση των εκλογικών τμημάτων στο 11,15% προηγείται ο συνδυασμός του Γ. Καμίνη με 51,76% έναντι 48,24% του συνδυασμού του Γ. Σακελλαρίδη.\nΣτην περιφέρεια Αττικής, και με την ενσωμάτωση των εκλογικών τμημάτων στο 7,46%, προηγείται ο συνδυασμός της κας Ρ. Δούρου με 50,24% έναντι 49,76% του συνδυασμού του Γ. Σγουρού.\nΠροβάδισμα του ΣΥΡΙΖΑ με 3,9%, έναντι της ΝΔ, δίνει στην πρώτη εκτίμηση του εκλογικού αποτελέσματος των ευρωεοκλογών η εταιρεία Singular Logic.\nΣυγκεκριμένα ο ΣΥΡΙΖΑ αναμένεται να λάβει το 26,7%, η ΝΔ 22,8%, η Χρυσή Αυγή το 9,3%, η Ελιά το 8,1%, το Ποτάμι το 6,7%, το ΚΚΕ το 6% οι ΑΝΕΛ το 3,4%, ο ΛΑΟΣ 2,8%, οι Ελληνες Ευρωπαίοι Πολίτες 1,4% και η ΔΗΜΑΡ 1,3%.\nΣτο δήμο Αθηναίων και με την ενσωμάτωση των εκλογικών τμημάτων στο 9,26% προηγείται ο συνδυασμός του Γ. Καμίνη με 51,45% έναντι 48,55% του συνδυασμού του Γ. Σακελλαρίδη.\nΣτην περιφέρεια Αττικής, και με την ενσωμάτωση των εκλογικών τμημάτων στο 5,55%, προηγείται ο συνδυασμός της κας Ρ. Δούρου με 50,07% έναντι 49,93% του συνδυασμού του Γ. Σγουρού.\nΗ ηγέτιδα του ακροδεξιού Εθνικού Μετώπου (FN) Μαρίν Λεπέν ζήτησε απόψε τη διάλυση του κοινοβουλίου στη Γαλλία, αφού οι δημοσκοπήσεις εξόδου έδειξαν ότι το αντιμεταναστευτικό, ευρωσκεπτικιστικό κόμμα της κερδίζει με διαφορά τις εκλογές για το Ευρωπαϊκό Κοινοβούλιο, τετραπλασιάζοντας το ποσοστό του σε σύγκριση με τις προηγούμενες ευρωεκλογές του 2009. «Τι άλλο μπορεί να κάνει ο πρόεδρος (Φρανσουά Ολάντ) μετά από μια τέτοια απόρριψη;» είπε η 45χρονη Λεπέν όταν ρωτήθηκε από δημοσιογράφους εάν θα πρέπει να διαλυθεί η παρούσα Βουλή. «Τι άλλο μπορεί να κάνει πέρα από το να προσφύγει στη λαϊκή ετυμηγορία, να εφαρμόσει το αναλογικό εκλογικό σύστημα ώστε να εκπροσωπείται ο κάθε Γάλλος» στο κοινοβούλιο «και να οργανώσει νέες εκλογές;», είπε η Λεπέν.\nΟ υπουργός Εξωτερικών Λοράν Φαμπιούς έσπευσε πάντως να αποκλείσει ένα τέτοιο ενδεχόμενο. Το FN προκάλεσε πολιτικό σεισμό στη Γαλλία καθώς φαίνεται ότι κερδίζει τις ευρωεκλογές με το ιστορικό ποσοστό του 25%, ενώ η δεξιά αντιπολίτευση του UMP έρχεται στη δεύτερη θέση με 20% και οι Σοσιαλιστές (PS) υφίστανται νέα ήττα, συγκεντρώνοντας ποσοστό μικρότερο του 15%.\nana2html v2.01 run on Sunday, 25 May 2014 - 20:30:27 UTC


Galaxy A52 - DRELE.COM\nGalaxy Tab A8 10.5″\nGalaxy Tab A7 8.7″ Lite\nGalaxy Tab S8+ 12.4″\nGALAXY TAB S7 12,4″\nΚΕΝΤΡΙΚΗ › Shop › ΚΙΝΗΤΑ › Samsung › Series A › Galaxy A52\nSamsung Galaxy A52s 5G Dual Sim 6GB/128GB Awesome White EU – ΠΛΗΡΩΜΗ ΚΑΙ ΣΕ 3 ΕΩΣ 12 ΔΟΣΕΙΣ!!! 273.90€\nΜε εκπληκτική απόδοση και χαρακτηριστικά, το Samsung Galaxy A52s 5G είναι εδώ για να μετατρέψει τις συνηθισμένες στιγμές σε εξαιρετικές αναμνήσεις. Συνδυάζοντας έναν ισχυρό 8πύρηνο επεξεργαστή Qualcomm® Snapdragon™ με συνδεσιμότητα 5G επόμενης γενιάς, το νέο μέλος της οικογένειας A κάνει όλα όσα θέλεις, ακόμα πιο γρήγορα.\nSamsung Galaxy A52s 5G Dual Sim 6GB/128GB Awesome Mint EU – ΠΛΗΡΩΜΗ ΚΑΙ ΣΕ 3 ΕΩΣ 12 ΔΟΣΕΙΣ!!! 278.99€\nSamsung Galaxy A52s 5G Dual Sim 6GB/128GB Awesome Violet EU – ΠΛΗΡΩΜΗ ΚΑΙ ΣΕ 3 ΕΩΣ 12 ΔΟΣΕΙΣ!!! 283.57€\nSamsung Galaxy A52s 5G Dual Sim 6GB/128GB Awesome Black EU – ΠΛΗΡΩΜΗ ΚΑΙ ΣΕ 3 ΕΩΣ 12 ΔΟΣΕΙΣ!!! 271.91€\nSamsung Galaxy A52 5G Dual Sim 6GB/128GB Awesome Black EU – ΠΛΗΡΩΜΗ ΚΑΙ ΣΕ 3 ΕΩΣ 12 ΔΟΣΕΙΣ!!! 433.40€\nΤο νέο Galaxy A52 5G ήρθε για να κάνει κάθε μέρα σου ξεχωριστή! Με νέο μινιμαλιστικό σχεδιασμό, νεανικά, παστέλ χρώματα που τραβούν τα βλέμματα και ματ φινίρισμα, το νέο Galaxy A52 5G είναι ότι αναζητούσες τόσο καιρό. Είναι το τέλειο κινητό για να καταναλώνεις περιεχόμενο και να τραβάς υπέροχες φωτογραφίες αλλά είναι και ένα πραγματικό εργαλείο δημιουργικότητας στα χέρια σου!\nGalaxy A52 5G 128GB\nGalaxy A52s 5G 128GB\nMi GaN Charger 65W με Θύρα USB-A και USB-C White (BHR5515GL) - ΠΛΗΡΩΜΗ ΚΑΙ ΣΕ 3 ΕΩΣ 12 ΔΟΣΕΙΣ!!! 29.89€\nMi Precision Screwdriver Kit - ΠΛΗΡΩΜΗ ΚΑΙ ΣΕ 3 ΕΩΣ 12 ΔΟΣΕΙΣ!!! 15.69€\nXiaomi Electric Precision Screwdriver - ΠΛΗΡΩΜΗ ΚΑΙ ΣΕ 3 ΕΩΣ 12 ΔΟΣΕΙΣ!!! 32.27€\nGoPro Casey Semi Hard case ABSSC-002 for GoPro - ΠΛΗΡΩΜΗ ΚΑΙ ΣΕ 3 ΕΩΣ 12 ΔΟΣΕΙΣ!!! 55.00€\nSamsung Evo Plus (2021) microSDXC 64GB Class 10 U1 V10 A1 with Adapter - ΠΛΗΡΩΜΗ ΚΑΙ ΣΕ 3 ΕΩΣ 12 ΔΟΣΕΙΣ!!! 9.15€\nXiaomi Mi True Wireless Earbuds Basic 2S Black – ΠΛΗΡΩΜΗ ΚΑΙ ΣΕ 3 ΕΩΣ 12 ΔΟΣΕΙΣ!!! 24.91€


Eλληνίδα τενίστρια κατακτά τον κόσμο... απίστευτο; | SDNA\nEλληνίδα τενίστρια κατακτά τον κόσμο... απίστευτο;\nΤα πρώτα μηνύματα τα είχε στείλει εδώ και χρόνια, όμως πάντα... κάτι έλειπε από τη Μαρία Σάκκαρη και δεν μπορούσε να βρει τον δρόμο προς τη διάκριση στα Grand Slams.\nΟι ξένοι συνάδελφοι διαρκώς δήλωναν εντυπωσιασμένοι από τη φοβερή της φυσική κατάσταση και τον τρόπο που στεκόταν απέναντι σε θεωρητικά ανώτερες αντιπάλους της. Και το ερώτημα που δεχόμασταν ήταν συνεχώς το ίδιο: «Πώς αυτή η κοπέλα δεν έχει ακόμα καταφέρει να φτάσει μακριά σε Grand Slam;».\nΑλήθεια, πώς δεν τα είχε καταφέρει μέχρι τώρα; Πραγματικά, φαίνεται ότι το μεγαλύτερο πρόβλημα ήταν ο ίδιος της εαυτός. Ξέροντας ότι έχει όλα τα προσόντα για να πάει ψηλά, έβαζε πάντα πίεση τον εαυτό της, με αποτέλεσμα να μην ανταποκρίνεται στις προσδοκίες την πιο κρίσιμη ώρα.\nΣε αυτό το τουρνουά, όμως, βλέπουμε μια άλλη Μαρία... Παρότι έχει επίγνωση των δυνατοτήτων της και παραμένει, φυσικά, φιλόδοξη, έχει βγάλει από το μυαλό της την «υποχρέωση» της νίκης. Αυτό, δηλαδή, που την οδήγησε και σε αρκετές οδυνηρές ήττες τα τελευταία χρόνια στα Grand Slams.\nΌπως αποκάλυψε και ίδια, εν μέσω χωμάτινης σεζόν και μετά από μια πολύ μέτρια παρουσία στα events πριν το Roland Garros, έκανε μερικές μέρες διάλειμμα και πήγε στις Σπέτσες μέχρι να ξανανιώσει έτοιμη να επιστρέψει στα courts. Δεν άργησε πολύ να έρθει εκείνη τη στιγμή, όπως καταλαβαίνετε... Και την περίμενε, φυσικά, ο Τομ Χιλ, ο προπονητής της, ο άνθρωπος που την έχει βοηθήσει τόσο πολύ σε ό,τι πετύχει στην καριέρα της.\nΉρθε, λοιπόν, στο Παρίσι η Μαρία με τον πήχη αρχικά χαμηλά και με πρώτο στόχο το... μαξιλαράκι των δύο πρώτων γύρων. Είχαμε την τύχη να δούμε από κοντά κάποιες προπονήσεις της και η αλήθεια είναι εκεί διαπιστώσαμε ξεκάθαρα πόσο έχει αποφορτίσει τον εαυτό της.\nΒοηθάει, βέβαια, η πολύ νεανική ομάδα της, που με την είσοδο του Γιάννη Στεργίου έχει αποκτήσει άλλη δυναμική. Ο 26χρονος τενίστας, που συνήθιζε να χτυπάει μαζί της όταν βρισκόταν στην Αθήνα, ταξιδεύει πλέον μαζί της και συμπληρώνει το σούπερ τρίο!\nΣυνομήλικοι και οι τρεις, το διασκεδάζουν στις προπονήσεις, το διασκεδάζουν στα ταξίδια και το αποτέλεσμα (με ελάχιστες εξαιρέσεις) βγαίνει και στο γήπεδο.\nΠροσθέστε, πάντως, και το γεγονός ότι ο Χιλ, εκτός από εξαιρετικός... ψυχολόγος, είναι απίστευτος προπονητής με φοβερή ικανότητα να διαβάζει τον αντίπαλο. Ό,τι δοκίμασε με τη Μαρία στην προπόνηση πριν το ματς με την Ελίζ Μέρτενς, το είδαμε στο γήπεδο λίγες ώρες μετά...\nΘυμάμαι ότι είχα εντυπωσιαστεί την πρώτη φορά που μιλήσαμε, στο Wimbledon 2019, όταν μου είπε ότι έγινε τυχαία προπονητής, με πρώτη του παίκτρια την Ντανιέλ Κόλινς. Τον ρώτησα αν ήταν τελικά έμφυτη η ικανότητα του coaching και η απάντηση ήταν εξίσου φοβερή: «Επειδή ως παίκτης δεν είχα πολλά όπλα, ο μόνος τρόπος για να αντιμετωπίσω τους αντιπάλους μου ήταν να διαβάζω το παιχνίδι τους».\nΑνέπτυξε, λοιπόν, αυτή την ικανότητα και τώρα είναι στο πλευρό μιας εκ των κορυφαίων τενιστριών στον κόσμο. Ναι, για αυτό το κορίτσι από την Ελλάδα μιλάμε, όσο και αν ακούγεται ακόμα απίστευτο!\nΔεν είναι ότι δεν περιμένουμε ακόμα καλύτερη πορεία στο Παρίσι, αλλά ό,τι και αν γίνει στον μεθαυριανό προημιτελικό, ένα είναι βέβαιο: η Μαρία δεν έχει ταβάνι...\nΟλυμπιακός: Θέλει να παίξει με Λεβαδειακό ο Σεμέδο\n«Κουνηθήκαμε πάρα πολύ» - Σεισμός 5,1R στην Ικαρία και ισχυρός μετασεισμός (vid)\nAEK: «Σκασμένος» στα Σπάτα ο Τσούμπερ - Συζητήσεις με Γιαννίκη, Κονέ και Παπαδημητρίου


DONCAT: Πάρτι στην Χάρητος\nΕίχα να πάω στην οδό Χάρητος στο Κολωνάκι από τότε που πέθανε η θεία Μίκα. Κι ίσως ακόμα παλιότερα, γιατί τα τελευταία χρόνια ζούσε στο ευγηρίας, στην Παλλήνη.\nΆρα, πολύ πάνω από είκοσι χρόνια.\nΣήμερα στην Χάρητος γίνεται πάρτι. Ένα πράσινο πάρτι. Με πράσινους οικολόγους, πράσινα μπαλόνια, πράσινους κλόουν. Όχι δεν είχε πράσινα άλογα.\nΠήγα το πρωί, περπάτησα και φωτογράφησα. Στην αρχή ο κόσμος ήταν αραιός αλλά όταν έφυγα είχε πληθύνει. Τώρα που γράφω θα γίνεται χαμός.\nΤο πάρτι το οργανώνει ο "Κόσμος 93,6 FM" (και 107, όπου τον ακούω εγώ). Το πρωί οι ψυχές του πάρτι ήταν δύο πανέμορφες και ξύπνιες παραγωγοί η Ματούλα Κουστένη (αριστερά) και η Εύα Χρόνη.\nΗ Εύα είναι φίλη μας. Αυτή μας κάλεσε.\nΕκτός από καλή μουσική, που αντηχούσε σε όλο τον δρόμο, υπήρχαν και παραστάσεις κουκλοθέατρου, η παιδική ορχήστρα και χορωδία της ΕΡΤ και άλλα αξιοθέατα, που άρχισαν αφού έφυγα.\nΠαρόντες και οι οικολόγοι του WWF, ενημέρωναν τους περαστικούς για τα προβλήματα του πλανήτη, για τα ζώα που κινδυνεύουν και πουλούσαν μικρά όμορφα δεντράκια.\nΥπήρχε τζάμπα γλυκό (μους σοκολάτα με μπανάνα) τζάμπα καφές, μπίρα, αναψυκτικά, κρασιά (οινοπαραγωγοί Αττικής). Ωραίες κοπέλες μοίραζαν τσίχλες και καραμέλες. Κάποιοι μοίραζαν και τσιγάρα - αλλά τους είχαν βάλει στο τέλος του δρόμου (ίσως κι αυτό πολύ ήταν...).\nΚαι εκτός από τα δωρεάν, κάποιοι άλλοι πουλούσαν γλυκά και κέικ, πίτες και κουλουράκια. Μύριζαν Χριστούγεννα.\nΠολλά παιδάκια - σε καρότσια, σε πατίνια, ξαμολημένα να τρέχουν ή σκαρφαλωμένα σε ώμους.\nΚι ένας μάλλον μελαγχολικός Αη-Βασίλης. Ξέρει τι τον περιμένει...\nΤο κοριτσάκι, παρ' όλες τις Αγιοβασιλιάτικες κεραίες του, δεν μοιάζει πολύ ευχαριστημένο. Όχι, δεν χαμογέλασε ούτε την ώρα του κλικ.\nΚατά την μία η ώρα ο κόσμος είχε πυκνώσει και δύσκολα περνούσες ανάμεσα.\nΑν ζούσε η Θεία Μίκα, από αυτό το παράθυρο θα χάζευε το πάρτι...\nΑναρτήθηκε από Nikos Dimou στις Σάββατο, Δεκεμβρίου 09, 2006\nglenn 09 Δεκεμβρίου, 2006 16:32\nΑνώνυμος 09 Δεκεμβρίου, 2006 16:41\nκαλή η βόλτα, που ομολογώ πως κι εγω έκανα μαζί σου, Νίκο....\nεμείς εδω, στην Στοκχόμμη, και με τον πυρετό του NOBEL.\nξέρεις, έχω κάνει και την τρελή σκέψη... μπας και μια μέρα έρθει κάπιος Νίκος Δήμου εδώ... και το παραλάβει, έτσι όπως σήμερα - αύριο με την ακρίβεια- το παραλαμβάνει ο Orhan Pamuk\nδεν ξέρεις, καμια φορά οι πιο τρελές σκέψεις είναι και οι πιο όμορφες....όταν έχουν πραγματοποιηθεί\nΑΝΤΩΝΗΣ ΛΙΟΛΙΟΣ 09 Δεκεμβρίου, 2006 17:06\nΈχει και η Αθήνα καλά, οφείλω να ομολογήσω....Το θέμα δεν θα το έβλεπε κανείς έξω από το κλεινόν άστυ\nΑγαπητή Simela σε ζηλεύω που ζεις τον πυρετό των Nobel. Η Σουηδία είναι μιά χώρα που θαυμάζω βαθύτατα και η Στοκχόλμη μου έκλεψε την καρδιά.\nΌσο αφορά το Nobel στον NΔ, και γω θα τόθελα αλλά δυστυχώς γράφει μόνο ελληνικά....\nΑνώνυμος 09 Δεκεμβρίου, 2006 17:21\nΤζάμπα τσιγάρα!!! Εγώ θα ξεκινούσα από το τέλος του δρόμου! ;)))\nΑυτές οι εκδηλώσεις σου δίνουν έναν αέρα αισιοδοξίας, αν και μου τη δίνει που περιορίζονται στην high class περιοχή του Κολωνακίου! :ppp\nΠολύ lifestyle βρε αδερφέ...\n@Αγαπητή κυρία Συμέλλα Μελετίδου,\n(είμεθα και gentlemen!)\n"...έχω κάνει και την τρελή σκέψη... μπας και μια μέρα έρθει κάπιος Νίκος Δήμου εδώ... και το παραλάβει."\nΑν και οι προθέσεις του Alfred Nobel ήταν άριστες, τα βραβεία και τα έπαθλα έχουν ζημιώσει τόσο την επιστήμη, όσο και την πολιτική-διπλωματία. Κατά τη γνώμη μου λειτουργούν ως δόλωμα και όχι ως καλάμι. Θα ήταν σαφώς πιο ευεργετικό, αν η Σουηδική Ακαδημία, και όποιο άλλο ίδρυμα αναφέρεται στην διαθήκη του Νobel, χρηματοδοτούσε\nέρευνες και οργανισμούς βάσει των υπαρκτών κριτηρίων.\nΤο κίνητρο ενός επιστήμονα, ενός καλλιτέχνη ή ενός ανθρωπιστή, είναι η δημιουργία. Τα καρότα και τα στοιχήματα υπάρχουν, αλλά χάνονται οι ευγενείς προθέσεις και καταντά διαγωνισμός.\nΚαθένας δημιουργεί ωθούμενος από εσωτερικές δυνάμεις, η κριτική είναι για όσους αδυνατούν να δημιουργήσουν και το αποτέλεσμα πάντα 1-0.\nΤο χρήμα και τη δόξα κανείς δεν εμίσησε, ευτυχώς που υπάρχουν και άνθρωποι που τους χορταίνει η Ανοιξη του μυαλού τους, διότι οι περισσότεροι μεθάμε εύκολα. Πανυγύρι το κάναμε!\nΑνώνυμος 09 Δεκεμβρίου, 2006 17:23\nTo gentleman με μάρανε! Μελετλίδου, χίλια συγνώμη!\nthe Idiot Mouflon 09 Δεκεμβρίου, 2006 17:26\nAny Jolly Green Giants in sight?\nSarah 09 Δεκεμβρίου, 2006 17:27\nΕιχα δει παλια μια συνέντευξη με εναν επιχειρηματια Ελληνα, μεγάλο όνομα στον τομέα του τουρισμού. Καθε μέρα Χριστουγέννων, πηγαινε με την κιθάρα του -έτσι είπε τουλάχιστον- στο ψυχιατρείο στο Δαφνι και τραγουδούσε στους ασθενεις.\nΕιχα θυμηθει και τον Αλ Γκορ, που παραμονή Χτριστουγέννων είχε σηκωθει από τις 4 και μαζί με την γυναικα του ειχαν πάει σε κέντρο αστέγων και μαγείρεψαν.\nΒλέπω και τους γύρω μου να ανταλάσσουν πανακριβα δωρα, όσο πιο σπουδαίο σε θεωρουν τοσο ανεβαινει και η αξία του δώρου...και αυτά. Ουαί κι αλοίμονο αν εισαι φτωχός ή άρρωστος, τρως μια πόρτα κατάμουτρα, ούτε σε κλαμπ for beautiful people να ήσουν. Σε γενικές γραμμες αυτο γίνεται.\nThe Christmas spirit I suppose.\nmariospi 09 Δεκεμβρίου, 2006 17:48\nΚαλησπέρα σας και καλές γιορτές.\n(Χάριν της δικής μου «Θείας Μίκας», το σωστόν είναι Οδός Χάρητος...)\nDormammu 09 Δεκεμβρίου, 2006 17:48\nΩραία φαίνεται πως ήταν. Μου άρεσε η τελευταία φωτογραφία. Το original παράθυρο της θείας Μίκας να υποθέσω..?\nΚαι ποιός μένει πιά εκεί?\nNikos Dimou 09 Δεκεμβρίου, 2006 17:56\nMariosp έχετε δίκιο. Με παρέσυρε ο οδηγός των ΕΛΤΑ και ο Δαραβίγγας (οδηγός της Αθήνας) αλλά το σωστό είναι ο Χάρης του Χάρητος και όχι η Χάρις της Χάριτος. Διορθώνω.\nNikos Dimou 09 Δεκεμβρίου, 2006 18:03\nΔεν κοίταξα το κουδούνι. Ξαφνικά μου έλειψε πολύ η φιγούρα της θείας, όπως την θυμόμουν, ακουμπισμένη στο παράθυρο.\nMainMenu 09 Δεκεμβρίου, 2006 18:12\nωραίο ποστ-ωραίες φώτο-ζήλεψα τη βόλτα σας\nΑνώνυμος 09 Δεκεμβρίου, 2006 18:20\nΗ Αθήνα που αντιστέκεται, η Αθήνα που επιμένει.\nΕπιτέλους λίγο χρώμα από αυτή την πόλη που βυθίζεται στην μιζέρια, στο γκρίζο, στα σκουπίδια και στην ηχορύπανση.\nΚύριε Δήμου, Η Simela σας εκθειάζει στο blog της: http://simelas.blogspot.com/\nκαι με υπέροχο τρόπο καταδεικνύει ότι η φιλία μεταξύ Ελλάδας και Τουρκίας είναι εφικτή όταν ο εθνικισμός και το θρησκευτικό μίσος φύγουν από τη μέση.\nΑνώνυμος 09 Δεκεμβρίου, 2006 18:23\nΑνώνυμος 09 Δεκεμβρίου, 2006 18:25\nΑνώνυμος 09 Δεκεμβρίου, 2006 18:27\nMIRACLE 09 Δεκεμβρίου, 2006 18:30\nΔεν καταλαβαίνω γιατί παραμονή Χριστουγέννων πρέπει να έχουμε Απόκριες;\nΑλλά για άρτο και θέαμα μερικοί θα στήνανε και σκηνή στην πλατεία μην τυχών χάσουν την σειρά.\nNikos Dimou 09 Δεκεμβρίου, 2006 18:45\nΔυστυχώς δεν καταλαβαίνω σουηδικά. Διάβασα μόνο το ονομά μου: η Σιμέλα με αναφέρει στο σουηδικό της ποστ για τον Ορχάν Παμούκ - αλλά στο αντίστοιχο ελληνικό δεν υπάρχω.\nharrygreco 09 Δεκεμβρίου, 2006 18:53\nΟ Χαρης εχει χαρι...Ανεκαθεν αντιπαθουσα τις μπουρζουαδικες υποκρισιες με οικολογιες,φιλανθρωπιες κλπ,οπου μαζευονται οι πλουσιοι & πουλανε μουρη.\nΑνώνυμος 09 Δεκεμβρίου, 2006 18:56\nΑυτός ο Beta Blogger -τελικά το beta βγαίνει από το "είναι στα μπετά" ή από το "οι δημιουργοί του είναι "μπετά"?-, είναι για τα μπάζα. Η συμβατότητά του, δε, με τον απλό, ανύπαρκτη!\nΚαλά τα λέει ο Πόντικας! Πολύ ξύσιμο πέφτει στη Google +εδούλεψον+!\nΟ,τι τζάμπα και... καλό?\nEnPlw 09 Δεκεμβρίου, 2006 19:06\nπαρομοιως, αλλα δεν ηταν ετσι. ειχε πλακα, καλη μουσικη, χαρουμενη ατμοσφαιρα και πολυ κεφι (+ τον κ.Δημου φωτο-ρεπορτερ!). η βαφτιστηρα μου παντως το απολαυσε\nΑνώνυμος 09 Δεκεμβρίου, 2006 19:07\nναι, πάντα τα έπαθλα, τα βραβεία κλπ. χαλούν τον σκοπό του δημιουργού.\nκαι, καταλήγοντας πάλι στο χρήμα και στην θέση του καθενός μας σ' αυτό, θα ήθελα να πω το: παν μέτρον άριστον!\nκαι το χρήμα πρέπει να το αγαπάμε! αλλά με μέτρο!\nδυστυχώς, η υπερβολική αγάπη μερικών, έχουν χαλάσει την φιλοσοφία του αγαθού αυτού, που είτε θέλουμε να το παραδεχτούμε είτε όχι, κάνει και το καλό του, το άτιμο...:-)\nστον antonios liolios θα ήθελα να πω ότι αν ποτέ αποφασίσει να ανέβει για να ψάξει την καρδούλα του, που η Στοκχόλμη του την έκλεψε, ας με ειδοποιήσει.\nμαζί έχουμε περισότερες πιθανότητες να την βρούμε :-)\nαν θέλει να την ξαναβρει!\ntakis vasilopoulos 09 Δεκεμβρίου, 2006 19:07\ntakis vasilopoulos 09 Δεκεμβρίου, 2006 19:09\nMιας και λετε για παρτυ,\nΝΔ ειχατε παει στο περιφημο παρτυ\nστην βουλιαγμενη του Λουκιανου?\nΠαντως πρεπει να παρατηρησω πως παλια τα παρτυ ηταν πιο ζεστα πιο ανθρωπινα....\nΤωρα πια,πολλοι πηγαινουν σε ενα κλαμπ,βορβαδιζουν τα αυτια τους με μουσικη,δεν ανταλλασουν κουβεντα,μεχρι να πουνε καληνυχτα....Τα καλυτερα παρτυ γινονται μεσα στο σπιτι,εκει η παρεα γινεται ενα....\nΑνώνυμος 09 Δεκεμβρίου, 2006 19:16\nΝίκο, πάντα διαφέρουν τα κείμενα στα blog μου, έστω και λίγο.\nσχεδόν ποτέ δεν είναι ακριβώς ίδια και έχει να κάνει με την έμπνευση που έχω μεταφράζοντας τα κομμάτια.\nκαμιά φορά γράφω τελείως διαφορετικά κείμενα, ανάλογα με την ενημέρωση και με το τι θα ενδιέφερε την κάθε χώρα.\nαρχισυντάκtης του εαυτού μου δεν είμαι;\nότι θέλω γράφω ;-)\nο doctor, που όπως φένεται ξέρει και σουηδικά, ανάφερε τι έχω γράψει στο σουηδικό μου blog.\nΑνώνυμος 09 Δεκεμβρίου, 2006 19:21\nΟι φωτογραφίες είναι πραγματικά πολύ ζωντανές!\nΜεταδίδουν άμεσα τον παλμό που πρέπει να είχε το πάρτι!\nΑυτές τις μέρες των γιορτών πάντα ξεκλέβω λίγο χρόνο από τη δουλειά και τρέχω από εκδήλωση σε εκδήλωση!\nΕίναι όμορφο να είσαι ανάμεσα σε ανθρώπους που εκείνη την συγκεκριμένη στιγμή είναι ευτυχισμένοι!\nΝα γκρινιάξω λίγο?\nΣτον Πειραιά έχει σταματήσει να γίνετε οτιδήποτε!\nΠολιτεία, ιδιωτική πρωτοβουλία αλλά και πολίτες δείχνουν αδιάφοροι!\nΚαμμία οργάνωση λοιπόν δεν δείχνει ενδιαφέρον να διοργανώση οτιδήποτε σε μια περιοχή όπου πρωτίστως οι πολίτες της είναι αδιάφοροι!\ntakis vasilopoulos 09 Δεκεμβρίου, 2006 19:24\nΤο παρτυ που περιγραφετε μου θυμισε την χριστουγεννιατικη ατμοσφαιρα στην αθηνα που μοιαζει σαν ενα συνεχες παρτυ ( φανταζομαι και σε αλλες μεγαλουπολεις ακομα περισσοτερο )\nΠολλοι λενε οτι ολη αυτη η χριστουγεννιατικη ατμοσφαιρα ειναι κατι ψευτικο και υποκριτικο....\nΟλα αυτα τα σπιτακια στο Συνταγμα,στην Κοτζια.....τα λαμπιονια...\nΔεν ξερω ισως ειναι....Μα τα εχω συνδεσει παρα πολυ με τα χριστουγεννα...\nΒλεπω ανθρωπους χαμογελαστους,αγκαλια με τα παιδια τους....\nΒλεπω τους αλλοδαπους,και αυτους με χαμογελο να κανουν καρουζελ με τις οικογενειες τους...ισως ειναι απο τις λιγες χαρες που εχουν...\nΟποιος και αν ειναι ο λογος που χαιρονται εμενα μου αρεσει....ο κοσμος κερδιζει σε χαμογελα...\nΒεβαια ισως νιωθω ολα αυτα επειδη βλεπω την αθηνα ως επισκεπτης....\nΔεν ξερω πως θα ενιωθα αν ημουν κατοικος που καθε πρωι που ξυπνα εχει ενα μεγαφωνο πανω απο το κεφαλι του να του τραγουδα τα καλαντα...Ισως τα διαολοστελνα ολα τα χαζοχαρουμενα τραγουδακια που καθε στιγμη μου υπενθυμιζουν πως πρεπει να χαιρομαι...επειδη ειναι χριστουγεννα!!!\nΑΝΤΩΝΗΣ ΛΙΟΛΙΟΣ 09 Δεκεμβρίου, 2006 19:35\nΑν θέλω λέει!\nΑυτό όμως που θέλω να μας περιγράψεις είναι η ζωή στην Σουηδία.\nΜας διαβάζεις εδώ μέσα πως μαλώνουμε και γκρινιάζουμε για την αναξιοκρατία, ελλιπή υγεία, αδιαφορία του νεοέλληνα, εκτεταμένη διαφθορά, έλλειψη οικολογικής συνείδησης κλπ.\nΈχω την εντύπωση ότι οι Σκανδιναβία είναι ότι πιο κοντινό στην ιδεατή ορθολογική αξιοκρατική κοινωνία όπως την οραματίζεται ο ΝΔ.\nΕίναι έτσι; Διαφώτισε μας σε παρακαλώ.\nΤο μόνο που μπορώ εγώ να πω είναι ότι τα δημόσια νοσοκομεία που επισκέφτηκα ήταν απίστευτα και δεν είδα κανέναν άστεγο στην Στοκχόλμη\nΑνώνυμος 09 Δεκεμβρίου, 2006 19:37\nΨεύτικα μπορεί να είναι όσα γίνονται τον υπόλοιπο χρόνο!\nΔεν μπορεί να είναι ψέματα όταν βλέπεις γονείς να κάνουν σα μικρά παιδιά παίζοντας με τα παιδιά τους!\nΔεν μπορεί να είναι ψέματα ο παππούς με το γλειφιτζούρι, η γιαγιά με το σκούφο του αγιοβασίλη.\nΨέματα είναι το χαμόγελο στο διευθυντή, η κουτσοστραβή καλημέρα στο ασανσέρ, ο καβγάς για μια θέση πάρκινγκ....\nparagrafos 09 Δεκεμβρίου, 2006 19:45\nτα τελευταία κείμενα αλλα και τα σχόλιά σας αποπνέουν χαρά.\nΟλα τους μοιάζουν να χαμογελούν!\nΑΝΤΩΝΗΣ ΛΙΟΛΙΟΣ 09 Δεκεμβρίου, 2006 19:54\nΦιλιά στην αγαπητή Παράγραφο\nπου χαίρεται με την χαρά μας και λυπάται με την λύπη μας!\nΝα ζήσεις εσύ και η οικογένεια σου!\nΑνώνυμος 09 Δεκεμβρίου, 2006 20:05\nΣυμφωνώ με τον Τάκη και τον Σταύρο(ο ενικός της παρέας θεμιτός ελπίζω), φαίνονται ψεύτικα αλλά δημιουργούν αληθινά(σχετικά πάντα βέβαια) συναισθήματα σε όσους θέλουν.\nΟι υπόλοιποι έχουμε αηδιάσει από την αυτοπροβολή των δημάρχων, τα δημοσιοσχεσίστικα θεατριλίκια και τα ψηλότερα δέντρα(βγάλτα να τα μετρήσουμε!).\nΠάντως εμένα έπαψαν να μου κάνουν "κλικ" οι γιορτές εδώ και πολλά χρόνια(θα με κόλλησε ο Γάτος!).\nΑυτό το "κάτι" το βρίσκω στο δώρο, αυτό που παίρνω όταν δίνω κάτι. Φέτος, λοιπόν, πήρα το έναυσμα για το χαμόγελο, και ευχαριστώ τους "υπεύθυνους" ξανά.\nΤο post είναι, μάλλον, αλληγορικό, αν κρίνω, τουλάχιστον, από τον χαρακτήρα του συγγραφέα.\nΜάλλον πραγματεύεται το "Δούναι και λαβείν", ή μάλλον "λαβείν μέσω του δούναι"(το σκότωσα;).\nΗ θεία Μίκα "ταξίδεψε" τον Γάτο, κι αυτός "ταξίδεψε" εμάς(παίρνει πολύ κόσμο τελικά το Forester!!:)).\nΕλπίζω να δούμε έναν πράσινο κόσμο, και όχι απλά να τον ακούσουμε(!), πριν αδειάσει και το δικό μας παραθύρι!\nΑνώνυμος 09 Δεκεμβρίου, 2006 20:14\n@reactor69: Εννοείτε για τον ενικό!\nΌντως παίρνει πολλούς το forester!!!\nflying smurf 09 Δεκεμβρίου, 2006 20:24\ntakis vasilopoulos 09 Δεκεμβρίου, 2006 20:27\nNαι ,πολυ κοσμο...\nΚαποιοι ειχανε μπει στο βιβλιο γκινες για το ποσα ατομο χωρα ενα μικρο αμαξι ( δεν θυμαμαι ποιο )\nΠου να ξεραν!!!\nflying smurf 09 Δεκεμβρίου, 2006 20:27\nΜια από τις ημέρες που ζηλεψα που δεν ήμουν στο πατρικό μου στην Αθήνα, snif... Πάω καμιά βόλτα να δω τα έργα του μετρό στη Θεσσαλονίκη να ξεσκάσω! Υ.Γ. Παράπονο: έπειτα από τις αλλαγές στο ραδιόφωνο του Kosmos δε μπορούμε να το ακούσουμε μέσω διαδυκτίου εμείς οι μη κάτοικοι Αθηνών.\nmickey 09 Δεκεμβρίου, 2006 20:35\nΠανέμορφο post. Υποκλίνομαι!\nΑνώνυμος 09 Δεκεμβρίου, 2006 20:39\nΑγαπητέ antonios liolios θα με αναγκάσεις να γράψω ένα μακροσκελές σχόλιο επειδή μου θύμισες κάτι....\nΠριν οκταετίας, με δυο νέα κορίτσια, κόρες γνωστών από Ελλάδα, στα κλεφτά πηγαίναμε στο πανεπιστήμιο της Στοκχόλμης, επειδή είχαν κάρτα (κλειδί) για την αίθουσα υπολογιστών, και με τις ώρες κάναμε εκεί chat.\n-κρυφό αυτό, μη το μάθει κανείς ;-)\nμε την ευκαιρία να πω ότι κάπως έτσι άρχισα να μαθαίνω τους υπολογιστές, το ιντερνετ και τα τοιαύτα!\nΜε ταχύτητα χελώνας πήγαινε το δάχτυλό μου...\nτότε μάθαινα να γράφω σε πληκτρολόγιο.\nδεν προλάβαινα να απαντώ στον κόσμο αφού, είπαμε, πήγαινα σαν χελώνα!\n"πες μου κάτι για σένα" με ρωτούσαν και αυτή η ερώτηση, εμένα, πολύ με μπέρδευε!\nΤι να έλεγα;\nΤι ήθελε αυτός ή αυτή να μάθει για μένα;\nΚαι για πλάκα ρωτούσα κι εγώ: από ποιον τόμο, από ποιο κεφάλαιο, από ποια σελίδα και από ποια παράγραφο της ζωής μου θέλεις να μάθεις;\nΈτσι κι εσύ τώρα, σαν τι να σου πω;\nΛέγονται αυτά με ένα σχόλιο;\nΑν κατά καιρούς παρακολουθείς κείμενα ή σχόλια στο blog μου: simelasgr.blogspot.com θα πάρεις πολλές εικόνες από τον σουηδό, από την Σουηδία, από την κατάσταση στην χώρα.\nΈνα πράγμα, ωστόσο, θα σου πω!\nΜε τρεις λέξεις: η παλιά Σουηδία τελείωσε.\nΚαι τώρα παω να γράψω ένα κείμενο για το σουηδικό μου blog\nSe you later alligator…;-)\nmickey 09 Δεκεμβρίου, 2006 20:40\nΜόλις επέστρεψα από δικό μου ...πάρτι - και μάλιστα in-car(!)\nΠερισσότερες λεπτομέρειες, μαζί με απαντήσεις στους αγαπητούς Somebody, Enplw και Reactor69 στο προηγούμενο ποστ...\nblade runner 09 Δεκεμβρίου, 2006 20:42\nΑν ήξερα ότι πήγες τόσο νωρίς, θα ερχόμουν κι εγώ νωρίτερα (πήγα γύρω στις 4.00...).\nΜια μικρή διόρθωση: Η Ματούλα (φίλη μας) είναι Κουστένη.\nΔεν πρόλαβα δυστυχώς τίποτε από τα καλά του πάρτυ, αλλά έβγαλα νωρίτερα τη Λούσυ βόλτα στο πάρκο, για περίπου 1μιση ώρα, οπότε αποζημιώθηκα, είχε πολύ ωραίο πρωινό σήμερα.\nharrygreco 09 Δεκεμβρίου, 2006 20:57\nΜε φρασεις του τυπου..." εβγαλα τη Λουσυ " -προφανως για πιπι ,εν προαγεται το μπλογκαρισμα & κανενας " ξενος " δεν εχει λογο να μπει σε μια τσατοπαρεα οπου μιλανε για ...Λουσες.\ngravoura 09 Δεκεμβρίου, 2006 20:58\nΤο παράθυρο το άδειο, της θείας Μίκας, είναι η μόνη φωτό με αναμνήσεις παλιές που πονούν.\n΄Ολες οι άλλες γέμισαν και τη δική μας ματιά με χαρά και κέφι.\n΄Οντως πρέπει να το ευχαριστηθήκατε ΝΔ, όπως έγραψε η Παράγραφος, διέκρινα νότα χαράς.\nΚαι πόσο καθαρές και ζωντανές οι φωτό!!!!\nΑνώνυμος 09 Δεκεμβρίου, 2006 21:07\nI was there too!!! It was nice :D\nEva is a friend also\nΑνώνυμος 09 Δεκεμβρίου, 2006 21:17\nπαλαιότερα που έμενα πλ. μαβίλη, δεν υπήρχε περίπτωση να μην είμαι εκεί. δίναμε και ραντεβού νωρίς απόγευμα στο 'ρον εντ ρολ' για ποτά. ωραίες ξένοιαστες και διαφορετικές εποχές... σαν να είχαν συμβεί σε άλλα άτομα. όχι σε εμάς.\nαυτή η κοσμοπλημμύρα, ο 'χαμός' που λέμε, τα δώρα, η μουσική, τα στολισμένα καταστήματα, κόκκινο, χρυσό, πράσινο, κόρνες, στριμωξίδι, χρώματα, λαμπιόνια (και λίγο 'δήθεν' κολωνακιώτικο απαραιτήτως!) μου έδιναν την ψευδαίσθηση ότι κάτι έρχεται, ότι η χαρά και η ευτυχία πλησιάζουν. ότι το καινούργιο θα είναι καλύτερο από το προηγούμενο.\nτώρα που είμαι στα νότια προάστια μου είναι δύσκολο να πάω. ίσως και το βρίσκω σαν δικαιολογία (και δεν πήγα να βρω τους φίλους που εξακολουθούν να χαίρονται με τη προσωρινή θάλασσα χαράς και ξεγνοιασιάς αυτού του δρόμου με το απαραίτητο 'ροκ εντ ρολ').\nμακάρι να ήμουν περισσότερο ξένοιαστη αυτά τα χριστούγεννα...\nΑνώνυμος 09 Δεκεμβρίου, 2006 21:53\nΩραίο το ποστ, ωραίες οι φώτο. Τώρα γιά τους οικολόγους στην Ελλάδα έχω κάποιες επιφυλάξεις στο ότι μερικές φορές υπερβάλλουν, όπως π.χ στην πίστα αυτοκινήτων στο Αιγίνιο. Ξοδεύτηκαν έκατομμύρια σε μιά περιοχή που ήταν έλος και κατάφεραν να την κλείσουν με την αιτιολογία ότι τα μοτέρ θα διατάραζαν την πανίδα της περιοχής. Αλλά και ο Νίκος Μάργαρης (καθηγ. Πανεπ.) αρκετές φορές σε άρθρα του έχει επικρίνει θέσεις και απόψεις τους.\nΥ.Γ. Προς Γάτον, οιφώτο με το SE K800i έχουν παρθεί;\nandy dufresne 09 Δεκεμβρίου, 2006 22:02\nη φοίτησή μου στη νυχτερινή Αθήνα περιελάμβανε και Πλ. Μαβίλη.\nΉταν οι μέρες της νυχερινής ζώνης του Καναλιού 15 (104.5) και του Λώρα μέχρι πρωίας.\nΩραίο ποστ don, μου θύμισες τον ρεπόρτερ don, με το Λούνα Παρκ του.\nZontas 09 Δεκεμβρίου, 2006 22:12\nalexandra, πως τη λέγαν εκείνη την τρύπα στη Μαβίλλη που παίρναμε το whisky σε πλαστικό ποτηράκι με 150 δρχ και ξημερωνόμασταν μετά στο χορτάρι σκνίπα;\nΆρχισα να ξεχνάω μεγάλα κομμάτια της καθημερινότητας του παρελθόντος, ανθρώπους, το κλίμα μιας παρέας, σκέψεις, άλλα έγιναν πιό έντονα τα θυμάμαι, τα ξαναζώ και τα αφηγούμαι κάθε μέρα μέσα μου και ίσως αποκτούν μεγαλύτερη σημασία, από τη στιγμή που τα ζούσα. Κάποια από αυτά που νομίζω πως έχασα ξανάρχονται απροσδόκητα, χάρη σε μια λέξη που θα πει κάποιος, σε μια εικόνα. Άλλα έρχονται για να ξαναζωντανεψουν για πολύ καιρό και είναι έτοιμα να πηδήξουν σε όποιο βαγόνι στην αλυσίδα με τους συνειρμούς βρουν βολικό, για μέρες, για μήνες. Άλλα, αρπάζουν την ευκαιρία πηδάν στο βαγόνι και μετά χάνονται πάλι για πολύ καιρό. Όσο μεγαλώνω πάντως νοιώθω, γίνομαι καλύτερος σταθμάρχης.\nΠήγα σήμερα στο πάρτυ στου Γάτου, είδα τον αντιδραστήριο να εξηγεί πως πέφτουν τα μπετά στο google, τον πόντικα να λέει κάτι ακαταλαβίστικα για χαϊεντάδες, τη Σιμέλα να μιλάει με το γιατρό για τον Orhan Pamuk, και με τον antonios για την άλλη μισή του καρδιά που 'στη Σουηδία βρίσκεται', την παράγραφο να καμαρώνει το Γάτο που είναι στις καλές του και την alexandra που έδειχνε σε ένα παράθυρο όπου κάποτε έμενε η δική μου πλατεία Μαβίλλη.\nZontas 09 Δεκεμβρίου, 2006 22:14\nZontas 09 Δεκεμβρίου, 2006 22:15\nandy dufresne 09 Δεκεμβρίου, 2006 22:20\nνομίζω ότι μιλάς για το Λώρα, μια τρύπα όπως το είπες (με τις τουαλέτες στο υπόγειο).\nΤρεις κλασικές φυσιογνωμίες, γέροι μπεκρήδες, στο πεζοδρόμιό μπροστά του και απέναντι, στο παρκάκι, όλο το παρεδώσε.\nΘυμάμαι ατελείωτες after hours συζητήσεις με το Χρήστο Βακαλόπουλο, τον Ανδρέα Ρουμελιώτη, τον Ευγένιο Αρανίτση, το Χρήστο Δασκαλόπουλο, την Άννα Παναγιωταρέα, το Θοδωρή Μανίκα και τόσους άλλους.\nΑνώνυμος 09 Δεκεμβρίου, 2006 22:39\nσυμφωνώ μαζί σου. πράγματι το κέντρο είχε άλλη ζωή, περισσότερο γνήσια διασκέδαση (και τώρα προφανώς, αλλά ίσως εγώ μεγάλωσα - λίγο - και τα βλέπω τα πράγματα αλλιώτικα!)\nναι! ο λώρας έχει 'θρέψει' γενιές ελλήνων παίδων διψασμένων στα άγρια μεσάνυχτα και με την παρέα της κυριακάτικης εφημερίδας!\nεκτιμώ ότι με κάλυψε ο άντυ, λώρας θρυλικός! όμορφα τα συνέδεσες :)\nσσ: 'ροκ εντ ρολ' εννοούσα την πρώτη φορά.\nΑνώνυμος 09 Δεκεμβρίου, 2006 22:59\nΣαβ Δεκ 09, 06:45:30 μμ\nΖητώ συγγνώμη κ.Δήμου, μεταφράζω ελεύθερα (κ. Συμέλα αν κάπου δείτε λάθος, με διορθώνετε! Jag är nästan självlärd i svenska förresten-Είμαι σχεδόν αυτοδίδακτος στα σουηδικά):\n"Ένας από τους έλληνες αναγνώστες μου (γυναίκα) που ζούνε στις Η.Π.Α. και σχολιάζει τα κείμενά μου, ειδικά αυτά που αναφέρονται στην Τουρκία και στους τούρκους, έχει πολύ μίσος απέναντι στους τούρκους, μίσος το οποίο διαποτίζει τα σχόλιά του.\n"Την ρώτησα αν είναι το Ισλάμ που μισεί στους τούρκους, αφού η θρησκεία μπορεί να φανατίσει τους οπαδούς της, αλλά μου είπε ότι δεν έχει τίποτα εναντίον του Ισλάμ!\nΘέλω να γράψω στο σημείο αυτό κάτι που διάβασα στο πιο δημοφιλές blog της Ελλάδας το http://doncat.blogspot.com,\nτο οποίο ανήκει στον συγγραφέα Νίκο Δήμου:\n"Ίσως μπορώ να μισήσω έναν άνθρωπο ή μερικούς ανθρώπους που μου έκαναν κακό...\nαλλά πως μπορώ να μισήσω κάτι, τόσο αφηρημένα όπως μια ολόκληρη χώρα ή ένα ολόκληρο έθνος;"\nY.Γ. Κύριε Δήμου έστειλα κατά λάθος 4 φορές το ίδιο σχόλιο (Σαβ Δεκ 09, 06:20:01 μμ και μετά). Ζητώ συγγνώμη.\nΑνώνυμος 09 Δεκεμβρίου, 2006 23:11\nΤα Χριστούγεννα από τότε που ο Μέγας (;) Κωνσταντίνος τα επέβαλε είναι μια γιορτή-αποθέωση του δήθεν και εξαρχής κίβδηλη και κλεμμένη (βλ.Μίθρας).\nΕίναι η αποθέωση της μεγαλούπολης και της κραιπάλης, όπου όλοι γινόμαστε Λούκουλοι και Καλιγούλες σε πλήρη αντιδιαστολή με το νόημα των Χριστουγέννων (ποιο είναι άραγε;).\nΕνώ το Πάσχα είναι η μεγάλη γιορτή της ελληνικής υπαίθρου, είναι η Ανάσταση της φύσης, ίσως το πιο δυνατό παγανιστικό κατάλοιπο.\nΕίναι η εκδίκηση του χωριού.\nΕίναι σα να στήνεις τεράστιο μπάρμπεκιου με πυρωμένα κάρβουνα μέσα στα υπουργεία της ματαιοδοξίας τύπου Attica, Factory, Mall κ.λπ.,με ακαταμάχητα όπλα λιπαρά χωριάτκα λουκάνικα να στάζουν, να τσικνίζουν σαν καπνογόνα το ντεμέκ (και καλά στα Αθηναϊκά) της κατευθυνόμενης μόδας και του πιθηκισμού.\nΣτα Χριστούγεννα τα πάντα είναι ψεύτικα.\nΜε μεγαλύτερο απατεώνα τον Αη Βασίλη coca cola...\nΓι αυτό και όλοι μελαγχολούν, ενώ το Πάσχα είναι αληθινό.\nΑνώνυμος 09 Δεκεμβρίου, 2006 23:13\nxαρουμενο(χαζο) προ-xmas παρτυ οικολογων με παιδακια,αφισες για ανευ λογου υπαρξης αρκουδοπαντα και τζαμπανταν τσιγαρα;\nΟ παραδεισος του λαθρομεταναστη(οσον αφορα τα κουτρα φαγητα και τσιγαρα,χεστηκε για τα ασπρομαυρα αρκουδοπαντα) αλλα για εναν φυσιολογικο(;) ανθρωπο οτι πιο pathetic.Θα προτιμουσα να μαζευανε υπογραφες για την αποστολη επιπλεον στρατευματων στο Ιρακ.\nΗ 7η Ιανουαριου θα ειναι μια ομορφη μερα στολισμενη με καμμενα χριστουγεννιατικα λαμπιονια.\nharrygreco 09 Δεκεμβρίου, 2006 23:20\nΑσφαλως & υπαρχει υγιες μισος προς λαους & εθνη,οταν αυτα ειναι " κακα ".Για την κακία,υπαρχουν υποκειμενικες ατομικες αλλα & γενικευμενες ( " αντικειμενικες " ) εκτιμησεις. Π.χ,οι περισσοτεροι Γερμανοι ηταν ναζιστες & δικαιουται καποιος να τους μισει " εθνικα". Τωρα ομως,εγιναν μπουληδες,μονο 28% υπερ θανατικης ποινης,ειναι αοπλοι & η αστυνομια τους τρωει ξυλο απο τους αναρχες. Αρα," Γερμαναραδες-ναζιστες" τελος. Οι Τουρκοι ειναι σαν εμας,αφου εκεινοι μας γεννησαν Εχουμε την ιδια φασιστικη κακια. Αρα,δικαιουνται...οι αλλοι λαοι να μας μισουν αμφοτερους. Το μεταξυ μας μισος ειναι κουφο,διοτι ειμαστε ιδιοι. Οσο για τη μπαρουφα περι Χριστουγεννων-Πασχα,τα Χριστουγ. ειναι αρχαιο καταλοιπο,το Πεσαχ ειναι καθαρα εβραιογενες.\nΑνώνυμος 09 Δεκεμβρίου, 2006 23:27\nΚύριε guerrero762, διαβάζοντας το γεμάτο μίσος σχόλιό σας και κυρίως διαβάζοντας το editorial στο blog σας, υποθέτοντας ότι πιστεύετε τα όσα γράφετε,\nσας προτείνω να επισκεφτείτε κάποιον ειδικό ψυχολόγο και μάλιστα σύντομα.\nΕίστε η κλασσική περίπτωση ψυχάκια καραβανά.\nΥ.Γ. Δεν κάνω πλάκα...\nrednet69 (georgia m.) 09 Δεκεμβρίου, 2006 23:35\nΕμένα μου άρεσε η τελευταία φωτογραφία.Και ξαναθυμήθηκα την χαριτόβρυτη θεία Μίκα.Η οδός Χάρητος της ταίριαζε πολύ!\nmtryfo 09 Δεκεμβρίου, 2006 23:38\nΣτο προηγούμενο ποστ αναφερθηκατε στην συνέντευξη σας. Τώρα κατάφερα να την ολοκληρώσω, είχα κάποιες υποχρεώσεις στη διάρκεια της ημέρας.\nΤι μου θυμίσατε...Στην οικογένειά μας η κλασσική μουσική ήτανε το μόνο είδος μουσικής που ακούγαμε. Κι αυτό διότι ο αδελφός της μητέρας μου έπαιζε βιολί, η αδελφή της πιάνο. Και ως εκ τούτου, έπρεπε και τα παιδιά να ακολουθήσουν τ αχνάρια των μεγάλων.\nΕίχαμε ένα όρθιο Steinbach. Σ αυτό μελετούσαν η ξαδέλφη μου (καμμιά 20αριά χρόνια μεγαλύτερη μου) η αδελφή μου (8 χρόνια μεγαλύτερη) και η υποφαινομένη.\nΕκείνα τα χρόνια βλέπετε μέναμε όλη η οικογένεια σ ένα μεγάλο διώροφο παλιο τούρκικο σπιτι.\nΗ εξαδέλφη μου ασχολήθηκε μόνο με τη μουσική. Η αδελφή μου ΚΑΙ με τη μουσική.\nΕγώ ως μικρότερη και πιο ανεξέλεγκτη, ναι μεν λάτρευα να ακούω μουσική, τεμπέλιαζα όμως να μελετώ.\nΠερνούσα ωραιότερα στις συναυλίες, στα ρεσιταλ κλπ.\nΠολύ αργότερα μετάνοιωσα που σταμάτησα το πιάνο. Αλλά ήταν ήδη πολύ αργά. Η μουσική αν την αφήσεις για λίγο σ αφήνει για πάντα.\nΑυτό που μου έμεινε είναι να μπορώ να ακούω καλή μουσική και τολμώ να πω, να την καταλαβαίνω, να την απολαμβάνω.\nΣκέφτομαι ότι μερικά κονσέρτα για πιάνο (Ραχμάνινωφ 2ο, Λιστ 1ο, Τσαικόφσκυ, Γκρηγκ κ.άλλα που αυτή τη στιγμή δεν θυμάμαι) τα έχω ακούσει τόσες φορές που τα μελετουσαν οι ξαδέλφη και η αδελφή μου που τα θυμάμαι μέτρο-μέτρο.\nΜε γυρίσατε πολλά χρόνια πίσω και ήταν όμορφα...\nmickey 09 Δεκεμβρίου, 2006 23:41\nΓιατρέ μου, ο Guerrero είναι γνωστός εν τη Ιουδαία από τη ...Μεγάλη Εβδομάδα.\nΟ πρώτος που τον απεκάλεσε τότε "ψυχάκια" ήταν ο ...υποφαινόμενος - του τα 'σουραν και άλλοι βεβαίως.\nΣτη συνέχεια όμως ανακαλύψαμε και άλλες "πλευρές" της προσωπικότητάς του και έγινε αναπόσπαστο μέλος της παλιάς παρέας μέχρι που μας άφησε κάποια στιγμή.\nΤώρα που επανήλθε, εσύ ως νεότερος σχηματίζεις την ίδια αρχική εντύπωση. Είσαι βέβαιος πως έχεις κάνει σωστή ...διάγνωση;\nΤα φαινόμενα ενίοτε απατούν :))\nΑνώνυμος 09 Δεκεμβρίου, 2006 23:41\nΤο ευχαριστηθήκατε δηλαδή...\nharrygreco 09 Δεκεμβρίου, 2006 23:44\nΜη μου πειραζετε τον...556 ( οσονουπω,αν & μετα την Ειρηνευτικη Ιρακ ,θα παμε για αυξηση). Ειναι ιδεολογος του φασισμου /μιλιταρισμου ,με ντομπρα & αντρικια φωνη. Να τελειωνουμε τα υποκριτικα για τις " φιλιες των λαων ".\nΑνώνυμος 09 Δεκεμβρίου, 2006 23:53\nΥπερβολικος φιλτατε γιατρε.\nΟ μεσος ψυχακιας καραβανας ειναι μικροαστος ή βλαχος,τζαμπα μαγκας εντος στρατοπεδου και προιον της εταιρειας 'Κοτοπουλα Ιωαννινων' εκτος πυλης.Εχει συνηθισμενες φιλοδοξιες και στολιζει ανοητως το στρατοπεδο με κακοτεχνα χριστουγεννιατικα στολιδια του anus.\nΕιναι απλοικος και νομοταγης.Πατριωτης και λαμογιο της πλακας οπως η συντριπτικη πλειοψηφια των ελληνων.\nΔεν ανηκω στην συνομοταξια.\nΛαθος διαγνωση sunshine.\nmickey 09 Δεκεμβρίου, 2006 23:55\nΩς "Ιερός Ερμηνευτής" της νέας μας θρησκείας, να πληροφορήσω τους νεότερους (και πιθανώς "αμύητους") για την "παρθενική" εμφάνιση του Guerrero762 (τότε με το μάλλον ...ανορθόγραφο nick "querrero") σε αυτό το post.\nΤα υπόλοιπα αποτελούν ιστορία - για περισσότερες λεπτομέρειες απευθυνθείτε στον αδελφό μοναχό Μπροκόλιο.\nmickey 09 Δεκεμβρίου, 2006 23:56\nΜε συγχωρείτε, λάθος.\nΕίχε κάνει και παλιότερα σχόλια, αλλά σε εκείνο το ποστ η παρουσία του ήταν ...καταλυτική ;)\nSarah 10 Δεκεμβρίου, 2006 00:12\nΑλληγορία και ψιλο γαζι.\nΜερικες φορες αργεις να καταλάβεις αλλά στο τέλος τα κοματια πέφτουν στο παζλ. Ο ενας ριχνει το πρώτο, άλλος το δεύτερο, άλλη (αλλος πιθανον και μουστακαλής) το τριτο, και συ παρακολουθεις και τα συναρμολογεις σιωπηλά.\nΜετά ξαναδιαβάζεις αυτα που έγραψαν και καταλαβαινεις κι άλλα.\nΚαι τι βγαίνει με τοσες μάσκες;\nIt hides our cheeks and shades our\nThis debt we pay to human guile;..."\nΑνώνυμος 10 Δεκεμβρίου, 2006 00:13\nΜιχάλη ευχαριστώ για το link.\nΝομίζω όμως ότι η κατάσταση είναι σοβαρότερη από όσο νόμιζα.\nΟ guerrero762 απορρίπτει τους πυλώνες του συστήματος που υπηρετεί: Πατρίς-θρησκεία-οικογένεια και αγαπά μόνο τα όπλα, δηλαδή το "μέσον".\nΠροσπαθεί να μείνει στον πρώτο όροφο γκρεμίζοντας το ισόγειο!\nΣαλβαντόρ Νταλί σε χακί...\nI see pain in your eyes little Konan.\nΦιλικά και συγγνώμη για την εκτροπή του θέματος.\nΑνώνυμος 10 Δεκεμβρίου, 2006 00:21\nΑυτο που λενε "γνωστες φατσες" αγαπητο τρωκτικο.\nΠως ειστε;Ελειπα σε μακρινους τοπους και ουχι μαγευτικους προορισμους.\nΣτους ορχεις σας βεβαια το που ημουν αλλα η αλλαζονικη εγωκεντρικη φυση μου με αναγκαζει να δωσω και αυτη την αχρηστη πληροφορια.\nΜε εντυπωσιασα μεσω των οσων ειχα γραψει στην παραπομπη που δωσατε.\nΤα ειχα ξεχασει.\nΟ ιατρος θα με μαθει και θα με σιχαθει more.\nΥπομονη θελει το μωρο.\nΕπιμενω στη αρχικη εντυπωση.\nΟικολογικο παρτυ για τα χριστουγεννα;;Με δωρεαν τσιγαρα;\nΤελικα ισως επρεπε να παω και εγω.Τοση παρανοια τελος παντων θα μου ηταν αρεστη...\nNikos Dimou 10 Δεκεμβρίου, 2006 00:40\nΑπουσίαζα όλο τα βράδυ - λόγω "2" του Δημήτρη Παπαϊωάννου.\nΉταν μία σημαντική εμπειρία. Κατάλαβα γιατί δεν έχει γραφτεί ούτε μία ουσιαστική κριτική - μόνον έπαινοι και συγχαρητήρια.\nΘα προσπαθήσω αύριο να γράψω μία νηφάλια ανάλυση.\nΥ. Γ. Οι φωτογραφίες είναι τραβηγμένες με Kodak Easyshare Z612. Πλεονέκτημα; Έχει δωδεκάρι οπτικό ζουμ (35-432) με σταθεροποιητή που σημαίνει ότι τραβάς από πολύ μακριά χωρίς να γίνεσαι αντιληπτός.\ntest 10 Δεκεμβρίου, 2006 01:03\nΌμορφο και μελαγχολικό το σημερινό ποστ.\nΠάντως πρέπει να παραδεχτούμε, όσοι ζούμε στην Ελλάδα(στην Αθήνα;) ότι είμαστε τυχεροί.\nΜέσα Δεκέμβρη και τέτοια ηλιόλουστη μέρα - μας αποζημιώνει για πολλά...\nΑ και καλησπέρα στους εναπομείναντες και χρόνια πολλά στις εορτάζουσες.\nmickey 10 Δεκεμβρίου, 2006 01:04\nΩ! Spy Gadget η Ζ612 - ούτε ο James Bond τέτοια μεγαλεία :))\nΑνώνυμος 10 Δεκεμβρίου, 2006 01:12\nΖω κι εγώ στο εξωτερικό και παρακολουθώ την ελλαδική επικαιρότητα μέσα από όνλαϊν εφημερίδες.\nΘα με ενδιέφερε πολύ ένα κείμενο και μια συζήτηση για το "2" από τον Νίκο και άλλους που το έχουν δει.\nΈχω την εντύπωση ότι μπορεί να δώσει ωραίες αφορμές για απόψεις (και... διαφωνίες).\nΑνώνυμος 10 Δεκεμβρίου, 2006 01:27\nΤο καλοκαίρι στην Κρήτη λύθηκε η απορία της παρέας γιά το τι μπορεί να είναι ένα συγκρότημα κτισμάτων απέναντι σ' ένα μακρινό σχετικά λόφο, με μια OLYMPUS 750 10X αναλογικό, 4Χ ψηφιακό, συνολο 40Χ.\nΑνώνυμος 10 Δεκεμβρίου, 2006 01:28\nΑνώνυμος 10 Δεκεμβρίου, 2006 01:29\nΤο καλοκαίρι στην Κρήτη λύθηκε η απορία της παρέας γιά το τι μπορεί να είναι ένα συγκρότημα κτισμάτων απέναντι σ' ένα μακρινό σχετικά λόφο, με μια OLYMPUS 750 10X αναλογικό, 4Χ ψηφιακό, συνολο 40Χ. Μέχρι και παιδικά ποδηλατάκια εμφανίστηκαν στην φώτο.\nΑνώνυμος 10 Δεκεμβρίου, 2006 01:32\nΣυγνώμη κόλλησε ο blogger και τελικά εμφάνισε όλες τις προσπάθειες, τι συμβαίνει με τον beta ρε Πόντικα;\nmickey 10 Δεκεμβρίου, 2006 01:43\nΞΕΡΕΤΕ τι συμβαίνει με τον blogger της ...Goofle(!) - μην ξαναπάρω το φτυάρι πάλι :)))\nΜήπως να κάνω καμιά επίσκεψη στο ...Mountain View; - άλλωστε η Καλιφόρνια ήταν ΠΑΝΤΑ το όνειρό μου ;)\nGatina 10 Δεκεμβρίου, 2006 02:10\nΟ guerrero επιχείρησε να γράψει ως κυνικός με μια πνοή πεσιμισμού, no need to judge him σαν κατίνα.\nAphrodite 10 Δεκεμβρίου, 2006 02:23\nΚαλησπέρα Γάτε, φίλοι μας εδώ, φίλοι μας εκεί...\nΤι όμορφο ποστ! Τι έγινε Ντον, κόλλησες φωτο-«πλούτο» από κάνα άλλο μπλογκ που σου άρεσε?! Χαρ χαρ, wink-wink, πλακίτσα...\nΜόλις έκατσα, μετά από μέρα ασύλληπτων τρεχαμάτων (και πού να σφίξουν κι οι γιορτές!) και δεν έχω ούτε μισή μουσική να παίζει, ούτε τιβι – χαλί, τίποτε. Επεβίωσα ενός παιδικού πάρτυ-μαμούθ (και δεινόσαυρου και όλης της παρέας τους μπορώ να πω), με δεν ξέρω κι εγώ πόσα τσιρι-μπέλ (από το τσιρίδα για) ανά παιδάκι... Ατιμα τσιριμπέλ, λειτουργούν αθροιστικά, σε πονοκεφαλιάζουν ύπουλα και σε αποδιοργανώνουν εντελώς οργανωμένα, ανά στρώματα.\nΤώρα στην απόλυτη ησυχία του σπιτιού (πέραν των κλικ-κλικ-κλικ των πλήκτρων που σας γράφω, και δυό ήσυχων ανασών – ξεράθηκαν τα τέρατα, δόξα σοι), ευτυχώς νομίζω ότι κουφάθηκα... Αλληλούϊα!\nΛοιπόν το πάρτυ ήταν σε ένα από αυτά τα νότια σπίτια, στην περιοχή που ο πίσω δρόμος είναι ισόγειο πορτάκι κι η εμπρός είσοδος, 5-όροφη μαιζονέτα. Κι ο πιο φτωχοπρόδρομος είναι ο δακτυλοδεικτούμενος που έχει μόνον 2 κίονες κορνίζα στο γκαράζ (ε μα κι εσύ χρυσέ μου!). Τρίτος γάμος του κυρίου, η τελευταία σύζυγος κυρά, με τα δύο νεαρότερα τέκνα, συν όλα τα προηγούμενα, που το κάθε του παιδί είχε καλέσει και μερικούς φίλους, όπου όλοι είχαν αδέρφια και διάφορους συμμαθητές, και καταλαβαίνετε το ΤΙ γινόταν... When Harry (Potter) met Fellini!\nΚλόουν για τα μικρά, μάγος για τα μεσαία, μακιγιέζ για τα ακόμη μεγαλύτερα (ζωγράφος, εκπληκτική, έφτιαξε κάτι φατσούλες από τιγράκια και πεταλούδες μέχρι ολόκληρη άνοιξη και καταρράκτες σε μεγαλύτερα παιδιά), extra baby-sitters για τα αδέσποτα βρέφη, dj, μέχρι και live μουσική για το τέλος (τιμητική Παπαρίζου!), να οι δίσκοι, να τα ποτά, να οι τρικλοποδιές από τα αφηνιασμένα / αφιονισμένα γλυκάααα παιδάκια (μη χέσω!).\nΝα βρέχει μπαλλόνια και παιχνίδια για τα υπερκορεσμένα γκρέμλινς (μέχρι και δεκάδες από κάτι σωλήνες που τις στρίβεις και πετάγονται με κρότο ένα κάρο νιανιά σερπαντίνες και glitter από μέσα, πήραν κι ένα παιδάκι, ξώφαλτσα ευτυχώς), που οι του catering στο τέλος, αποφάσισαν συλλήβδην να κάνουν κάτι πιο εύκολο, κάτι άκουσα για γομωτές στην Πυρκάλ...\nAphrodite 10 Δεκεμβρίου, 2006 02:25\nΕ, ακόμη και οι ψυχραιμότεροι «been-there-done-that» χαϊχλίδογλου, μόλις ξεπέρασαν το αρχικό σοκ (ρε τον κερατά, πού τους βρήκε τώρα αυτούς, να πάρω εγώ καλύτερους για το πάρτυ του δικού μου!) κι άφησαν στη γκαρνταρόμπα το υφάκι (χεχε εύχομαι ρε να σου ανέβουν με τα παπούτσια στο μαξιλάρι όλα τους!), άρχισαν να μαζεύονται γύρω από το τεράστιο δέντρο με τα δεκάδες παιχνίδια και φωτάκια επάνω (μεγάλο το playroom, αλλά πώς χώρεσαν το δρυμό ολόκληρο χωρίς να γκρεμίσουν τοίχο?!).\nΜε ποτά στο χέρι, αργότερα φαγοκραιπάλη στο στόμα, και παιδιά εξαφανισμένα σε παράλληλο σύμπαν (στο μισό μέτρο από μας μεν, σε σινεμασκόπ παιδομίξερ δε), μια χαρά τα πηγαδάκια και τα κινητά.\nΚι άρχισαν να μιλάνε λίγο βαθύτερα από το «πόσα βγάζω εγώ ρε, ξέ’ς?». Και τότε ξεκίνησε το πώς δεν κοιμάται κανείς όταν απαχθεί πλέον από μωρό, πώς τα λατρεύεις αλλά το καθεστώς ομηρείας σε φτάνει στα όριά σου, how much you want yourself back αλλά δεν διανοείσαι τη ζωή σου χωρίς αυτά, πώς σεβόμασταν ή δεν σεβόμασταν εμείς στην εποχή μας, πού μένεις, α, εκεί έβγαινα βόλτα εγώ για νυφοπάζαρο, του πότε είσαι, α, δε σου φαίνεται...\nΚαι συντελεστές δόμησης και ποδοσφαιρικά και πωπω όλοι ίδιοι είστε, ναι, ενώ εσείς οι γυναίκες, ε? Αλλά πάλι πίσω στο όταν είχαμε Χριστούγεννα στο χωριό, και χιόνι και λιγοστά δώρα μα πολλή αγάπη, ή πολλή μοναξιά και τι μου λέτε τώρα και δως του Χριστούγεννα... Σα να πιάναμε τις αναμνήσεις μας αγκαζέ και με αυτές χαιδεύαμε την καρδιά του άλλου «ναι, ξέρω, κι εγώ κάπως έτσι, αθώες εποχές ή εμείς αθώοι?».\n«Κοίτα τα τα σκατουλάκια πώς παίζουν, όλα τά’χουν και τίποτα απ’ολ’αυτά δεν θα τους χρησιμεύσει στα μεγάλα προβλήματα αργότερα..». Κι αναστεναγμοί και χαμόγελο «ξέρω, ξέρω...» σαν το βλέμμα των δικών μας των γονιών «όταν θα μεγαλώσεις μεθαύριο, τότε θα καταλάβεις»...\nAphrodite 10 Δεκεμβρίου, 2006 02:26\nΑγκαζέ. Οχι τόσο αγαπησιάρικο όσο μια σφιχτή αγκαλιά «έλα ρε κολλητάρι, μού’λειψες!», μα ούτε λιγότερο φιλικό από ένα κλείσιμο ματιού «όλοι στο ίδιο καζάνι βράζουμε...».\nΣτο τέλος (ποιό τέλος, με κλάρκ θα βγάζουν ακόμη τους υπόλοιπους μου φαίνεται...), όλοι ευχόντουσαν αντί «χρόνια Πολλά, να σας ζήσει ο Λουδοβίκος 19ος», ζεστά «Καλά Χριστούγεννα», και ζεστές ματιές και σε όσους δεν ήξεραν. «Καλές Γιορτές» εν μέσω (ακόμη!) σπασοτυμπάνικων «Happy Birthdaaaaaaayyyyyyyyyy dear Loudieeeeee!” και κεριών που έσβηναν για 300ή φορά just for the fun of it (στα πόσα κιλά σάλια, φου και φτου! καταρρέει μια τούρτα «αεροπλανοφόρο με queer transformers χτύπησε ξέρα στη Χαβάη» ή κάτι τέτοιο?)...\nΓλυκειά η γεύση... Pre-Christmas αναμονή νομίζω είναι καλύτερα. «Το καλύτερο έρχεται» προσμονή της εντελώς προβλέψιμης γιορτής, που με το που μπαίνει είσαι ήδη γκολ και στο μπούχτισμα...\nΚαληνύχτα σε όλη την παρέα, sleep tight!\nΑνώνυμος 10 Δεκεμβρίου, 2006 02:28\nΣχεδόν όλες αυτού του τύπου οι εκδηλώσεις μου φέρνουν μια κάποια μελαγχολία, το γιατί δεν το ξέρω.\nΕπιπλέον δεν αντέχω τα σπρωξίματα, που είναι αναπόφευκτα όταν έχει μαζευτεί όλη η Αθήνα σε ένα δρόμο καθώς και το κιτσ των στολών κάτι πράσινα ξωτικά, μπλε άγιο βασίληδες κτλ...\nΑνώνυμος 10 Δεκεμβρίου, 2006 02:31\nτωρα με τα νεα τυρογαριδακια με γευση βαλιουμ ο καθε καμμενος γονιος θα αισθανετε λιγοτερες δολοφονικες τασεις στα γαμωπαρτυ των petites μουλων\nΑνώνυμος 10 Δεκεμβρίου, 2006 02:41\nAnarchist, είχα σκεφτεί ότι αν ποτέ έβαζα αβατάρι, αυτό θα ήταν ο Μπερτόδουλος.\nEleste 10 Δεκεμβρίου, 2006 03:23\nΜου αρέσει που μέσω του γεγονότος νοσταλγούμε την Θεία Μίκα. Η οποία πιστεύω θα προτιμούσε το Κολωνάκι όπως υπήρξε μια φορά κι έναν καιρό. Λιγότερο δήθεν.\nΕπιτρέψτε μου να απομυθοποιήσω τα -λίγο απ΄όλα- christmas celebrations με λεζάντες οικολογικής συνείδησης -sponsored by Lucky Strike- (θα τα βρείτε στο τέλος του δρόμου), όπου καταπιεσμένες οικογένειες τρέχουν με τα μικρά τους να αρπάξουν το χαμένο χρόνο που οφείλουν. Σε εκείνα και στον εαυτό τους. Τα στήνουν και για το memoir με ένα μάτσο εορτινά μπιχλιμπιδόνια και smiiile!!\n...Ουπς, η φώτο χλώμη. Το παιδί δεν χαμογέλασε στο κλικ.\nandy dufresne 10 Δεκεμβρίου, 2006 03:48\nΈχει πλάκα όταν μια συζήτηση ξεκινάει εδώ και συνεχίζεται αλλού.\nΟ zontas κατάλαβε το λάθος μου και οφείλω να διορθώσω.\nΑνέφερα πριν την Άννα Παναγιωταρέα πριν, καλά κρασιά!\nΆννα Παναγιωτοπούλου εννοούσα.\nΜην τρελαθούμε κιόλας...\nSarah 10 Δεκεμβρίου, 2006 03:53\nΜολις εκτοξεύθηκε το Ντισκαβερυ και παρ'όλο που το σπίτι μου απέχει 150 μιλια από το Κεννεντυ Σπεϊς Σεντερ, ειδα όλη τη φλογα να φευγει προς τον ουρανό. Πρωτοφανες θέαμα.\nΗταν το άστρο της Βηθλεέμ.\nEleste 10 Δεκεμβρίου, 2006 04:08\nEleste 10 Δεκεμβρίου, 2006 04:11\nη φλόγα ήταν εκτόξευσης, όχι διάλυσης? Δεν ήταν πεφταστέρι το της Βηθλεέμ??\nΠέραν της πλάκας, θεωρώ ότι είσαι τυχερή που μπορείς και παρακολουθείς τέτοια φαντασμαγορικά θεάματα από το σπίτι σου.\nΣε λίγες μέρες μετακομίζω μόνιμα στην Σουηδία και ανυπομονώ να δω και να φωτογραφήσω το aurora australis (αν θυμάμαι καλά, τοποθεσιακά αυτό το φαινόμενο παρατηρείται-Μικυ, τα φώτα σου παρακαλώ).\nΑυτά κλείνοντας την παρένθεση για τις ουράνιες "αποθεώσεις".\nSarah 10 Δεκεμβρίου, 2006 04:16\nΕιχα μισοαποφασισει να παω απόψε αλλά ελεγαν ότι οι πιθανότητες ακύρωσης ήταν μεγάλες λόγω καιρού.\nΑπό κοντα σου κοβει την ανάσα.\nΟποιος έρχεται Αμερική και δεν επισκέπτεται το Kennedy Space Center , εχει χάσει.\nΚαλο ταξιδι στην Σουηδία και καλή διαμονή.\nharrygreco 10 Δεκεμβρίου, 2006 04:46\nΑλλοι με διαστημοπλοια & αλλοι ...ουφο,εναντιον ιδιωτικων Πανεπιστημιων...\nΑνώνυμος 10 Δεκεμβρίου, 2006 05:06\nτι διαστημοπλοια και παπαριες και ιδιωτικα πανεπιστημια ρε;\nΠαπαδοπουλο θελετε για να στρωσετε ολοι σας.\nΑυτον με γεμιση σοκολατας γιατι με φραουλα δεν λεει...\nNikos Dimou 10 Δεκεμβρίου, 2006 08:31\nSorry Blade, τυπογραφικό λάθος. Το διόρθωσα.\nΑφροδίτη σε φόρμα - η περιγραφή του παιδικού πάρτι υπέροχη!\nΕίπα κι εγώ Andy - η Παναγιωταρέα σου ρίχνει δύο γενιές... την είχα παραγωγό στο "Μία Ταινία μία Συζήτηση" στην δεκαετία του 70 (τότε Άννα Μωραΐτη).\nGuerrero πολύ sabre rattling! Τι γίνεται - έπεσε πολλή ειρήνη και σου την δίνει;\nΑνώνυμος 10 Δεκεμβρίου, 2006 08:39\nΑν τους ρωτήσεις τι είναι ρε παιδί μου ομάδα, φτάνουν τη συζήτηση στην αρχή της, στη ρήση του Einstein, ότι η βλακεία είναι ανίκητη. Ε, και λες: εγώ ξέρω τι είναι ομάδα, ο Einstein επίσης ήξερε. Ποιος από όλους μας είναι ο ανίκητος βλάκας.\nΑνώνυμος 10 Δεκεμβρίου, 2006 09:32\nΟ Αρχιεπισκοπίξ μετέτρεψε το ποδηλατοδρόμιο σε εκκλησία!\nΠάρτι στο ποδηλατοδρόμιο!\nΚαλά δεν έχει το Θεό του!!!!!\naliki 10 Δεκεμβρίου, 2006 11:02\nΑν δεν κανω λαθος εισασταν παλια καπνιστης και τωρα φανατικος αντι.Εγω τ αεχω ελλατωσει στα 4-5 την ημερα,λογικος αριθμος νομιζω.Ειμαστε συνιδιοκτητες σε ενα εξοχικο με τον κουνιαδο και συννυφαδα που ειναι Γερμανιδα και εχει ολλα τα ελλατωματα της φυλης της.Το καλοκαιρι ειναι καλα καπνιζω με την υσηχια μου στον κηπο,τον χειμωνα ομως αν ερθουν περνω τα μυρια με το τσιγαρο.Πρεπει να καθησω τοσο κοντα στο τζκι που απο θαυμα δεν καηκα ακομη και φυσικα το τσιγαρο καπνιζεται κακην κακως.Αυτα.ΑλικηΒλεπω οτι με το περασμα του χρονου κανω ορθογραφικα λαθη.Συγνωμη.Αλικη\nrednet69 (georgia m.) 10 Δεκεμβρίου, 2006 12:13\nΕδώ είναι που ο ΝΔ θα χρησιμοποιήσει το επίθετο "αρειμάνιος"!!!Και θα συμπληρώσει:"4 πακέτα ήταν αυτά!"\n(Ένα χρόνο στο μπλογκ,τον μάθαμε απέξω και ανακατωτά).\nNikos Dimou 10 Δεκεμβρίου, 2006 12:14\nΑλίκη καλύτερα να μην με επισκεφθείτε - οι καπνιστές μόνο στη βεράντα ή στον κήπο...\ntakis vasilopoulos 10 Δεκεμβρίου, 2006 12:22\nΜια μερα θα κατσω και εγω Αθηνα και θελω να παω καπου με Γεωργια....\nΠηρα τηλεφωνο για το << 2 >> και μου ειπαν πως εχουν θεσεις μονο περιορισμενης ορατοτητας....Μαλλον εξωστη εννοουν...\nΚριμα,τα εισητηρια πρεπει να εχουν κλεισει εδω και πολυ καιρο...\nΚαμια αλλη παρασταση να μου προτεινει καποιος φιλος?\nYannis H 10 Δεκεμβρίου, 2006 12:24\nΠρώτα η γιορταστική πομπή ανθρώπων στους δρόμους και μετά η χαλαρή πομπή σχολίων στο blog.\nflying smurf 10 Δεκεμβρίου, 2006 12:48\nΤάκη, όσο αναφορά στις θέσεις του Παλλάς μπορείς να ρίξεις, εάν δεν έχει ρίξει ήδη, μιά ματιά στο: http://www.ticketshop.gr/home/gr/pallas_plano2.htm\nΕπειδή θα βρεθώ, και εγώ, για λίγες μέρες στην Αθήνα προσπάθησα να κλείσω θέσεις μέσω διαδυκτίου... Ενώ τις έκλεισα κανονικά με πιστωτική κάρτα για την ημέρα που ήθελα, στο τέλος είχε μήνυμα ότι θα επικοινωνήσουν μαζί μου σε 3 μέρες για να μου πουν εάν οι θέσεις υπάρχουν! Πρωτοφανές!\nΑ, και κάτι άλλο, τα εισιτήρια είναι αρκετά ακριβά...\nmickey 10 Δεκεμβρίου, 2006 12:56\nΗ Άφρο σε φοβερή φόρμα ("ζωγράφισε" ολόκληρο παιδικό πάρτι), ο Guerrero επίσης (στο δικό του "άθλημα" - διαθέτει ακόμα και ...λύσεις για ταλαίπωρους γονείς) κι εγώ ούτε μια κατοστάρα δε μπορώ να κάνω :(\nΆντε να πάω σε κάνα ποδηλατοδρόμιο να βρω κι εγώ τη δικιά μου - άλλωστε έχω να πάρω ...αντίδωρο από τα χεράκια Του από το Πάσχα :))\naliki 10 Δεκεμβρίου, 2006 12:59\nΓια να εχω την μεγαλη ευχαριστηση να σας δω απο κοντα υποσχομαι να μην καπνισω καθολου ουτε στην βεραντα\nΝαυαγός 10 Δεκεμβρίου, 2006 18:19\nΟι εικόνες Θυμίζουν μάλλον εκείνες τις γκαγκστερικές ταινίες που ο νονός φονιάς του νεκρού φιλά το θύμα του, γεμάτος συγκίνηση για την απώλεια.\nΦονιάδες του περιβάλλοντος είμαστε όλοι οι κάτοικοι των τσιμεντουπόλεων με τις συνήθειες μας.


ΕΚΤΑΚΤΟ. Έφτασε ελικόπτερο και σβήνει τη φωτιά στα Στουρναρέικα (video) – TrikalaVoice\nΕΚΤΑΚΤΟ. Έφτασε ελικόπτερο και σβήνει τη φωτιά στα Στουρναρέικα (video)\nΕπιτέλους, μετά από 4 μέρες, έφτασε πυροσβεστικό ελικόπτερο με το πρώτο φως της ημέρας στα Στουρναρέικα. Πραγματοποιεί ρίψεις νερού στη φωτιά που έχει ξεσπάσει και κατακαίει από τη Δευτέρα πάνω από το δάσος. Το ελικόπτερο έφτασε με προσωπική παρέμβαση και έκκληση του αντιπεριφερειάρχη Τρικάλων Χρήστου Μιχαλάκη ο οποίος ήταν όλη νύχτα στο σημείο μαζί με τον έτερο αντιπεριφερειάρχη Ντίνο Μπάρδα.\nΗ πιο δύσκολη ήταν η χθεσινή νύχτα για τους κατοίκους και παραθεριστές των Στουρναρέικων καθώς η φωτιά στην κορυφή Μπουζιάρη η οποία προκλήθηκε από κεραυνό τη Δευτέρα πήγε να πάρει ανεξέλεγκτες διαστάσεις. Οι κάτοικοι της περιοχής είδαν με ανακούφιση να φτάνει το ελικόπτερο. Δείτε πως το κατέγραψε η Αθανασία Κατσαρού για το trikalavoice.gr:\nΌπως κατέγραψε εξ αρχής το trikalavoice.gr (ΕΔΩ) η αναζωπύρωση παρατηρήθηκε λίγο μετά τις 8 το βράδυ όταν και οι εστίες της φωτιάς εξαπλώθηκαν σε πολλά σημεία. Δείτε χαρακτηριστικό βίντεο:\nΚαθ’ όλη τη διάρκεια της νύχτας παρέμεναν σε επιφυλακή ισχυρές δυνάμεις της πυροσβεστικής, δίχως ωστόσο να μπορούν να παρέμβουν καθώς είναι αδύνατη η προσέγγιση του σημείου. Εκτός από το ελικόπτερο, εθελοντές από το χωριό συγκεντρώνονται και πιθανόν σήμερα να κάνουν μια προσπάθεια να προσεγγίσουν το σημείο.\nΕτικέτεςΕΛΙΚΟΠΤΕΡΟ ΣΤΟΥΡΝΑΡΕΪΚΑ ΦΩΤΙΑ


Η NSA κατασκόπευε και τη Huawei\nΚυριακή, 23/03/2014 · Λορένα Σιούτη Huawei\nΗ Αμερικανική Υπηρεσία Πληροφοριών φαίνεται πως είχε βάλει στο μικροσκόπιο και την Κινεζική Huawei σύμφωνα με έγγραφα που βρίσκονται στην κατοχή του Edward Snowden. Η NSA φαίνεται πως είχε ακόμη και κωδικό πρόσβασης στα δημοφιλή προϊόντα της Huawei.\nΣύμφωνα λοιπόν με τα στοιχεία του Edward Snowden η επιχείρηση με την κωδική ονομασία «Shotgiant» ξεκίνησε από το 2009, δηλαδή αρκετά χρόνια πριν η Huawei αναδειχθεί σε τρίτη μεγαλύτερη εταιρεία κατασκευής smartphones στον πλανήτη. Ενώ σήμερα η Huawei είναι ο δεύτερος μεγαλύτερος κατασκευαστής εξοπλισμού δικτύωσης.\nAποκτώντας πρόσβαση στα εταιρικά email to 2009, η NSA ήθελε να μάθει αν υπήρχαν διασυνδέσεις μεταξύ της Huawei και του Κινεζικού Λαϊκού Απελευθερωτικού Στρατού. Όμως, το δίκτυο εξοπλισμού και τα κινητά της Huawei χρησιμοποιούνται σε πολλές χώρες ανά τον κόσμο, πράγμα που σημαίνει ότι η NSA είχε πρόσβαση και σε άλλες χώρες μέσω της Huawei.\nΣύμφωνα με αναλυτή της NSA, αν η υπηρεσία ήταν σε θέση να γνωρίζει τα σχέδια και τις προθέσεις της Huawei αυτό πιθανότητα θα οδηγούσε στο να γνωρίζουν και τα σχέδια της Κινεζικής κυβέρνησης.\nΣημειώνεται ότι στις ΗΠΑ η κυβέρνηση έχει μπλοκάρει τις εταιρείες στο να χρησιμοποιούν υλικό δικτύωσης της Huawei παρόλο που τα κινητά της πωλούνται κανονικά στην αγορά.\nΜονο τη Huawei όλο το κοσμο παρακολουθεί…


Οι ανάγκες της πόλης θέλουν και αντίστοιχο διάλογο | Ελευθερία\nΤετάρτη 1 Δεκεμβρίου 2021 08:56\nΟι ανάγκες της πόλης θέλουν και αντίστοιχο διάλογο\nΜε δύο ειδήσεις ο Δήμος Ιωαννιτών έδειξε τις προκλήσεις της αστικής ανάπλασης και τις ανάγκες εκσυγχρονισμού της πόλης.\nΗ πρώτη ήταν οι υπογραφές στη σύμβαση για το έργο του Κέντρου για το Παιδί, στο παλιό Άσυλο. Έχουμε ξεχάσει ήδη πόσο καιρός πέρασε από όταν ο Δήμος πήρε την πρωτοβουλία να διεκδικήσει τον χώρο από το υπουργείο. Πάνω από τη δεκαετία σίγουρα. Κάτι που σημαίνει ότι περνάει πολύς χρόνος για να «ωριμάσει» ένα έργο ενώ και η Πολιτεία δεν είναι πάντα έτοιμη να δεχτεί τα αιτήματα των τοπικών κοινωνιών. Έστω κι έτσι, φαίνεται ότι ο δρόμος είναι η διαρκής θα τη λέγαμε, εγρήγορση των Δήμων ώστε να αξιοποιούν και τους χώρους και τα χρηματοδοτικά εργαλεία που δεν είναι πάντα και διαθέσιμα.\nΕιδικά, στην περίπτωση του παλιού Ασύλου έχουμε την επαναφορά σε χρήση ενός «κενού» σήμερα χώρου. Τέτοιοι χώροι που μένουν αναξιοποίητοι επί πολλά χρόνια, ακόμα και μέσα στο κέντρο των πόλεων, δημιουργώντας αστικές ασυνέχειες, αποτελούν «πληγή». Όχι γιατί πρέπει υποχρεωτικά να αξιοποιούνται με νέες χρήσεις. Θα μπορούσε για παράδειγμα, όσο δεν προχωρά κάποιος σχεδιασμός να μετατρέπονται πρόχειρα σε ανοιχτά πάρκα, σε ελεύθερους χώρους για τη γειτονιά. Υπάρχει μεγάλη ανάγκη για ελεύθερους χώρους στο κέντρο. Συνήθως όμως μπαίνει ένα λουκέτο και ο χώρος μένει αποκλεισμένος να μαραζώνει και να γεμίζει σκουπίδια.\nΤο παράδειγμα αυτό μας μεταφέρει κατευθείαν στο παλιό Πανεπιστήμιο που επί πολλά χρόνια έμεινε πραγματικά ένας μαραζωμένος και απαξιωμένος χώρος.\nΕδώ, θέλει προσοχή όμως. Η ανάγκη για συγκεκριμένες δράσεις όπως είναι οι χώροι γραφείων είναι μεν ζωτική στις μέρες μας, ενδέχεται όμως να κρύβει και κινδύνους όπως η επέκταση ενός μοντέλου και μίας αντίληψης για την πόλη που δεν ξεφεύγει από τα όρια της κάλυψης απλώς και μόνο των αναγκών διοίκησης. Μερικές φορές το Δημόσιο μοιάζει να σκέφτεται μόνο πώς θα φτιάξει καινούργια κτίρια με δεκάδες χιλιόμετρα νέων διαδρόμων και γραφείων.\nΣε αυτές τις περιπτώσεις, επίσης οι τοπικές κοινωνίες θα πρέπει να βλέπουν και το πώς θα αναπληρωθούν κι άλλες ανάγκες τους. Να στεγαστούν κάπου υπηρεσίες, αλλά πού είναι οι νέοι ελεύθεροι χώροι, πού είναι οι νέοι χώροι δημιουργίας και πολιτισμού, πού θα εδράζει η ψηφιακή καινοτομία και η γνώση; Γιατί αυτές είναι πολύ ζωτικές ανάγκες για κάποιες μερίδες του τοπικού πληθυσμού και ειδικά των νέων. Ας ανοίξει συνεπώς ένας αληθινός διάλογος για το τι πόλη θέλουμε.\nΗ πρόκληση της πρόσβασης στα πάντα\nΗ τηλεόραση κυριολεκτικά μπορεί να προβάλλει δεκάδες ταινίες κάθε μέρα. Και όχι του σωρού, αλλά συχνά πολύ ποιοτικές και ξεχωριστές. Αν προσθέσουμε και τις πλατφόρμες και τα συνδρομητικά κανάλια, η προσφορά εκτοξεύεται σε απίστευτα ύψη. Πριν από μόλις 30 χρόνια για να δεις μία καλή ταινία έπρεπε να περιμένεις κάποιο Σάββατο στο κρατικό κανάλι ή μία έξοδο στο σινεμά της πόλης.\nΗ εικόνα άλλαξε με την είσοδο των ιδιωτικών καναλιών που αγόραζαν «πακέτα» ταινιών, όμως οι επιλογές ήταν από ένα στενό πλαίσιο που υπαγόρευε η διαφήμιση και το χολιγουντιανό σταρ σύστημα. Σήμερα παίζεις στα δάχτυλα μία τεράστια γκάμα επιλογών.\nΑυτό πιθανά έγινε γιατί υπήρξε ζήτηση από περισσότερα κοινά θεατών, που έπρεπε να καλυφθεί από την αγορά, την ώρα που μειωνόταν το κόστος παραγωγής ταινιών. Παράλληλα, αυξανόταν αυτό που λέμε «ανάγκη για περιεχόμενο» σε πάσης φύσεως μέσα, όπως πχ οι οθόνες των κινητών, που έδιναν νέα ώθηση στην\nΠλέον, προκύπτει ένα ερώτημα αν όλα θα γίνονται πια για τη μικρή οθόνη, η οποία όμως ποτέ δεν θα σου δώσει την αίσθηση του χώρου που κάλυπτε μία κλασσική κινηματογραφική λήψη και κατ’ επέκταση δεν θα μπορέσει να καλύψει και πολλές καλλιτεχνικές απαιτήσεις που δημιούργησε ο μεγάλος κινηματογράφος του 20ου αιώνα.\nΌμως, δίνουν τόσο μεγάλη πρόσβαση σε τόσους πολλούς θεατές, οι μικρές οθόνες που μοιάζει σαν να είμαστε μπροστά σε μία τεράστια, δημοκρατική θα λέγαμε πρόκληση.\nΤα του Καίσαρος 10 Νοεμβρίου 2021 By Eleftheria\nΔιευκρινίσεις για την υποβολή της υπεύθυνης δήλωσης για τη διενέργεια rapid test 11 Νοεμβρίου 2021 By Eleftheria


Týr - 'Land' (audio) - METAL DAZE\nTýr - 'Land' (audio)\nIð eina er, tá sloknar lívsins sgn.\nAll are mortal men,\nVer sterk mín sál á mjrkantungu ferð\nΈγραφα το 2008 ανήμερα των Χριστουγέννων στο προσωπικό ιστολόγιο που διατηρούσα τότε για τον (τέταρτο) δίσκο των Týr, "Land":\n«Τον θεό TYR τον σύστησαν στο μεταλλικό κοινό οι Black Sabbath στα τέλη των 80s με τον (εξαιρετικό) ομότιτλο δίσκο τους. Αυτός ήταν κι ο λόγος που είδα με συμπάθεια την περίπτωσή τους. Κόντρα μάλιστα στην αποθαρρυντική (για μένα) ταμπέλα Viking / Pagan metal.\nΕυτυχώς ετούτοι οι Βίκινγκς απ' τα νησιά Φερόε όχι μόνο δε με διέψευσαν αλλά η πρωταρχική συμπάθεια μετατράπηκε σε λατρεία και υπέρμετρο θαυμασμό. Epic metal υψηλότατων προδιαγραφών που δεν έχει να ζηλέψει τίποτε (κυριολεκτώ) απ' τις μεγάλες μπάντες του παρελθόντος.\nΤο "Land" είναι η τέταρτη απόπειρα των Σκανδιναβών κι έχει δύσκολη αποστολή: να διαδεχθεί το progressive / epic όργιο του "Ragnarok". Δύσκολα πράγματα. Τα κατάφερε; Ναι!!! Το κοιτά κατάματα. Είναι ακόμη καλύτερο; Όχι (πως να ξεπεράσεις την τελειότητα;)...\nΟρθά σκεπτόμενοι οι TYR προέβησαν σε μικροαλλαγές οι οποίες χωρίς να ενοχλήσουν τον πυρήνα της ύπαρξής τους απέτρεψαν ένα "Ragnarok pt.2". Το "Land" είναι πιο ευθυτενές σε σχέση με τον προκάτοχό του, κατά κάποιο τρόπο. Τί θέλω να ειπώ;\nΗ ροή των μουσικών θεμάτων, η ανάπτυξη των συνθέσεων δηλαδή, είναι πιο ομαλή χωρίς τις συνεχείς αλλαγές και τους "περίεργους" ρυθμούς. Από την άλλη οι διάρκειες έχουν μεγαλώσει, οι ενορχηστρώσεις παραμένουν εντυπωσιακές και οι μουσικοί σ' εκπληκτική φόρμα.\nΜουσική πιο περιγραφική κι εξίσου περιπετειώδης. Μετά το Λυκόφως των θεών και το κλείσιμο του κύκλου, τώρα ως γνήσιοι Βίκινγκς ήρθε η ώρα για ταξίδι, για ανακαλύψεις. Ως απόγονοι θαλασσοπόρων ανοίγουν τα πανιά τους, σαλπάρουν, αναζητούν.\nΌλο το άλμπουμ έχει μία ταξιδιάρικη διάθεση άλλοτε σε ήρεμα νερά, άλλοτε κόντρα στην ανταριασμένη θάλασσα. Υπάρχει μεγαλείο εδώ. Όχι άμεσα αντιληπτό. Θέλει τον χρόνο και τις ακροάσεις. Απαιτεί, ανταμείβει όμως. Υπάρχει γνώση, υπάρχει μεράκι, υπάρχει αγάπη. Και υπάρχει αυτό το κάτι που ξεχωρίζει τους λίγους απ' τον σωρό.\nΥπάρχει υψηλή δημιουργία και ατελείωτη έμπνευση. Το δεκάλεπτο Ocean και το δεκαεπτάλεπτο(!) Land μαγνητίζουν χωρίς πάντως να κλέβουν την παράσταση αφού δεν υπάρχει μέτρια στιγμή. Οι TYR τιμούν την εθνική τους παράδοση και την μητρική τους γλώσσα (η οποία υπερισχύει έναντι της αγγλικής στους στίχους) και στηρίζουν έμμεσα την προσπάθεια της χώρας τους για ανεξαρτησία.»\nΔεκατρία χρόνια αργότερα δεν θα άλλαζα ούτε κόμμα, παρότι η (καλλιτεχνική) εξέλιξή τους δεν ήταν αυτή που περίμενα. Την ευκαιρία της αναδρομής στο παρελθόν μου έδωσε η ίδια η μπάντα αναρτώντας το ομότιτλο τραγούδι του δίσκου στο YouTube κανάλι της...


ΚΡΑΣΙ COSTA RUSSI ANGELO GAJA 2010 ΕΡΥΘΡΟ 750ML - ΕΡΥΘΡΑ ΚΡΑΣΙΑ-ΙΤΑΛΙΑ | Plus4u\nΚΡΑΣΙ COSTA RUSSI ANGELO GAJA 2010 ΕΡΥΘΡΟ 750ML\nΤο χρώμα του είναι μέτριο ρουμπινί με απαλές γκρενά ανταύγειες. Η μύτη χαρακτηρίζεται από αρώματα μαύρων φρούτων, καφέ και ορυκτότητας. Το στόμα είναι ξηρό με μέτριο σώμα, υψηλή οξύτητα και τανίνες και μακρά επίγευση.\nΣυνοδεύει ψητά λιπαρά κόκκινα κρέατα (π.χ. αρνί), πιάτα με άγρια μανιτάρια ή τρούφα.\nΟργανοληπτικά χαρακτηριστικά Το χρώμα του είναι μέτριο ρουμπινί με απαλές γκρενά ανταύγειες. Η μύτη χαρακτηρίζεται από αρώματα μαύρων φρούτων, καφέ και ορυκτότητας. Το στόμα είναι ξηρό με μέτριο σώμα, υψηλή οξύτητα και τανίνες και μακρά επίγευση.\nΠοικιλίες Nebbiolo, Barbera\nΟινοποίηση Πραγματοποιείται ζύμωση σε ανοξείδωτες δεξαμενές ελεγχόμενης θερμοκρασίας. Έπειτα το κρασί ωριμάζει για 12 μήνες σε γαλλικά δρύινα barriques και άλλους 12 μήνες σε μεγάλα δρύινα βαρέλια. Ακολουθεί η εμφιάλωση και παραμονή στη φιάλη (κάτω από ιδανικές συνθήκες) για περίπου 10 μήνες πριν την διάθεσή του στην αγορά.\nΑμπελώνες Βρίσκεται σε μια πλαγιά 40 περίπου στρεμμάτων, στην περιοχή του Barbaresco. Ο αμπελώνας έχει ανατολική έκθεση και εδάφη πλούσια ασβεστόλιθο.\nΚΡΑΣΙ COSTA RUSSI ANGELO GAJA 2010 ΕΡΥΘΡΟ 750...\nΚΡΑΣΙ COSTA RUSSI ANGELO GAJA 2010 ΕΡΥΘΡΟ 750ML 142006584 ANGELO GAJA ANGELO GAJA ΚΡΑΣΙ COSTA RUSSI ANGELO GAJA 2010 ΕΡΥΘΡΟ 750ML


Απίστευτο: Μπήκε «χαράτσι» και στα επιδόματα αναπήρων και ανέργων! - Parga Patatoukos\nHome > news > Απίστευτο: Μπήκε «χαράτσι» και στα επιδόματα αναπήρων και ανέργων!\nΑπίστευτο: Μπήκε «χαράτσι» και στα επιδόματα αναπήρων και ανέργων!\nΠΑΤΑΤΟΥΚΟΣ ΠΑΡΓΑ Παρασκευή, Αυγούστου 12, 2016 ΝΕΑ, news\nΑπίστευτο: Μπήκε «χαράτσι» και στα επιδόματα αναπήρων και ανέργων! Reviewed by ΠΑΤΑΤΟΥΚΟΣ ΠΑΡΓΑ on Παρασκευή, Αυγούστου 12, 2016 Rating: 5 Ειδική εισφορά, παρακρατήσεις, ακόμη και αναδρομικοί φόροι μπήκαν στα επιδόματα που παίρνουν οι πλέον ευαίσθητες κοινωνικά και οικονομικ...


ΔΕΝ ΕΙΣΑΙ ΔΕΝΤΡΟ: blogovision #4 (γιακωβος)\nblogovision #4 (γιακωβος)\nΔεν μου αρεσουν οι συναυλιες.\nΟριστε, το ειπα.\nΚαι δεν ειναι σαν κατι φαγητα που λεω οτι δεν μου αρεσουν, χωρις να τα εχω δοκιμασει ποτε.\nΤις εχω δοκιμασει τις συναυλιες.\nΗ πρωτη μου σημαντικη συναυλια ηταν αυτη των Puressence.\nΗταν σημαδι απ'τον Θεο.\nΗμουν εφηβος, τους ειχα ανακαλυψει προσφατα, η κοσμοθεωρια μου ειχε αλλαξει, ακουγα το Casting Lazy Shadows ολη μερα\nκι εκεινοι ερχονταν για συναυλια στη Ροδο.\nΣΤΗ ΡΟΔΟ, που ουτε η Λενα Παπαδοπουλου* δεν ερχοταν για συναυλια.\nΚούτσα-κούτσα 300 ανθρωποι μαζευτηκαμε. Οι 299 φωναζαν «Casting Lazy Shadows!» (εγω ποτε δεν κανω παραγγελιες) ωσπου ο Jamie o τραγουδιστης βαρεθηκε να μας αγνοει και μας ειπε οτι δεν το ελεγαν πια γιατι το θεωρουσαν γρουσουζικο.\nΤο τραγουδι που με ειχε κανει ιντι και κουλ απο εκει που ημουν εθνικ και αμπιεντ και ξερακιανo new wave.\nΜετα τη συναυλια πηγα στο μπαρ που ειχαν οι διοργανωτες.\nΗταν εκει ο Jamie. Εκανα πως δεν τον ηξερα.\nΗ δευτερη συναυλια ηταν των Madrugada στο Γκαγκαριν. Ζουσα στην ΑΘηνα πια και φιλοξενουσα τον Χ που ειχε ερθει απο τη Ροδο για να τους δει.\nΟ Χ με ειχε φιλησει καποτε\nκαι μετα εκανε σαν να μη με ειχε φιλησει ποτέ γιατι\n«Ξερεις πώς ειναι ο κοσμος»\nκι εγω τον περιμενα πώς και πώς γιατι στην Αθηνα ο κοσμος ηταν αλλιως και μπορει τη στιγμη που θα ελεγαν το Blue, που ηταν το αγαπημενο του, o Χ να μην κρατιοταν αλλο και να μετετρεπε το δηθεν τυχαιο αγγιγμα των ωμων και των παπουτσιων, σε παθιασμενο πεταχτο φιλι κοντα στο στομα.\nΑλλα φυσικα οι Μαντρουγκαντα δεν επαιξαν ποτε το Μπλου.\nΚαι ο Χ δεν με φιλησε.\nΟυτε απο ντιντζεη δεν εχω ζητησει τραγουδι. Αλλα εκεινη τη βραδια φωναξα τοσες φορες ΣΤΡΕΗΤΖ ΚΟΛΟ ΜΠΛΟΥ, τοσο δυνατα, που βραχνιασαν και οι πεντε επομενες μετενσαρκωσεις μου.\nΚαι δεν μου αρεσε καν το τραγουδι.\nΟ Χ επεστρεψε για την συναυλια των Ντουραν Ντουραν.\nΜε τον Ν ειχαμε μολις χωρισει επειδη εγω ειχα εμμονη με τον Χ.\nΔηλαδη ενας απο τους λογους ηταν αυτος. Κι ενω το ηξερε οτι δεν με ενοιαζαν οι Ντουραν και με ενοιαζε μονο ο Χ, μου εκανε δωρο το εισιτηριο. Μαλλον γιατι πιστευε στην αγαπη. Και γιατι μου ειχε σπασει τον φουρνο μικροκυματων πανω στον χωρισμο κι επρεπε καπως να με αποζημιωσει και να το παιξει ανωτερος.\nΔεκα χιλιομετρα περπατημα απο το αυτοκινητο στο Τερρα, η αγοραφοβια μου ανεξελεγκτη, να εχω πιει σαραντα μπυρες και να κατουριεμαι και οι τουαλετες να ειναι επτα λοφακια πιο 'κει, η Καλυ Τσιλιδου μπροστα μου να μου κρυβει το stage, οι Ντουραν να λενε ολα τα αγαπημενα τραγουδια του Χ και ο Χ να μη με φιλαει.\nΝα μην με αγγιζει καν τυχαια με τον ωμο του ή το παπουτσι του\nκι εγω να ειμαι σε φαση I shaved my balls for THIS??\nΓιατι, εκτος ολων των αλλων, βαθια μεσα μου ειχα μπερδεψει τους Ντουραν με τους Αχά και περιμενα ολη νυχτα να ακουσω το Take on Me.\nΗ τελευταια συναυλια ηταν της Μαντονα. Ειχαμε κανονισει με την παρεα μου να παμε.\nΗμασταν μια πολυ ερωτευμενη παρεα. Φιλοι και γκομενοι μπλεγμενοι αρμονικα, χωρις δραμα. Σαν οικογενειακη αμερικανικη σειρα, αλλα με ναρκωτικα.\nΩσπου μια αλυσιδωτη αντιδραση μικροπρεπειας και μικροψυχιας και συναισθηματικης καθυστερησης, προκαλεσε τεραστια εκρηξη την ημερα που θα μου εδιναν το εισιτηριο που μου ειχαν αγορασει και απο τη μια στιγμη στην αλλη εμεινα μονος.\nΔηλαδη εντελως μονος. Χωρις φιλους, χωρις γκομενο, χωρις εισιτηριο.\nΛες και το καναλι ειχε αποφασισει ξαφνικα να κοψει την ξενερωτη σειρα, πριν το φιναλε της δευτερης σεζον. Κι ενω ειχα ηδη υπογραψει για τριτη.\nΣυχνα λεω «Ουαου ερχεται ο ταδε, να παμε να παμε να παμε», μα στο τελος παντα βρισκω μια δικαιολογια για να αποφυγω το live.\nΤους Shearwater, λοιπον, δεν πηγα να τους δω. Γιατι... «δεν ειχα λεφτα».\n*η Λενα Παπαδοπουλου ειναι τραγουδιστρια κι εχει πει αυτην την κομματαρα\n05. Archive - With Us Until You're Dead\n06. Eugene McGuinness - The Invitation to the Voyage\n07. Jake Bugg - Jake Bugg\n08. Saint Saviour - Union\n09. Jason Lytle - Dept. of Disappearance\n10. Ezra Furman - The Year of No Returning\nΑναρτήθηκε από ιακωβος στις 22:51\nΕτικέτες γιακωβος, δεν εισαι δεντρο, ιακωβος καμχης, blogovision, blogovision 2012, ludopatini, shearwater


Στη Χώρα της Λήθης: Κορίτσια... ο Λιάτσος!\nΚορίτσια... ο Λιάτσος!\nΚαλώς σας βρίσκω, αδέλφια!\n"Καλώς" είναι τρόπος του λέγειν, δηλαδή, αφού, άμα τη αφίξει μου στο κλεινόν άστυ χθες βράδυ έμαθα ότι προτάθηκε στον... Αιμίλιο Λιάτσο η θέση του διευθυντή ειδήσεων της ΕΡΤ! (Στις διακοπές μου ακούω μόνο ραδιόφωνο, της ΕΡΑ και των τοπικών δήμων, δεν έχω ίντερνετ και δεν βλέπω τηλεόραση.)\nΠαρά τρίχα γλίτωσα το εγκεφαλικό!\nΕάν ο σταρ του ΣΤΑΡ πει το ναι, φαντάζομαι ότι καταλαβαίνετε πόσο χαμηλά θα πέσει η δημόσια τηλεόραση. Ήδη τα τελευταία χρόνια, είχε δεχτεί πόλεμο λάσπης από τον αλήστου μνήμης πρώην πρόεδρό της Χρήστο Παναγόπουλο, ενώ τα ιδιωτικά κανάλια δεν χάνουν ευκαιρία να τη διαβάλλουν και να προσπαθούν να την αποκλείσουν από τη διαφημιστική πίτα.\nΗ τελευταία απόφαση περί απόδοσης του 25% από το ανταποδοτικό τέλος που της πληρώνουμε στο κράτος, δηλαδή στον πίθο των Δαναΐδων του εξωτερικού χρέους, θα τη στραγγαλίσει και οικονομικά. Μιλάμε για απώλεια 75.000.000 ευρώ το χρόνο!\nΠαρά τις ατασθαλίες και τις αγκυλώσεις της, παρέμενε ο μοναδικός πολιτιστικός φάρος στην τηλεοπτική ερημιά. Με μερικούς από τους καλύτερους δημοσιογράφους και ρεπόρτερ της χώρας, με βραβευμένα ντοκιμαντέρ όπως ο Εξάντας και κάποιες καλογυρισμένες σειρές. Αντεπεξήλθε παλικαρίσια στις δυσκολίες κάλυψης των δύο εκλογών. Δεν συνέβη το ίδιο και στην τελετή έναρξης των Ολυμπιακών Αγώνων του Λονδίνου, κατά την οποία οι κοτσάνες των σχολιαστών κόντεψαν να μας βγάλουν τα μάτια, αλλά το ξεχάσαμε ήδη.\nΦαντάζομαι ότι το επόμενο βήμα θα είναι οι τουρκικές σειρές. Για να μας αποτελειώσουν.\n(Από τον Πάνο και το Ποντίκι)\n"Τά΄μαθες; Έπιασαν τον ληστή της Πάρου", μου είπε με ενθουσιασμό η ηλικιωμένη θεία. "Εδώ μας ληστεύουν κάθε μέρα και ξεπουλάνε τη δημόσια περιουσία, κι εσύ μιλάς για έναν ληστή τράπεζας, ρε θεία;" την αποπήρα. "Ναι, αλλά σκότωσε έναν άνθρωπο!" επέμεινε εκείνη. "Εσύ θα προσπαθούσες να σώσεις τα λεφτά της τράπεζας που είναι και ασφαλισμένα, ρισκάροντας τη ζωή σου;" τη ρώτησα. "Όχι", απάντησε μουδιασμένα και δεν έθιξε ξανά το θέμα.\nΈγινε κι αυτό: συνεργείο της ΔΕΗ έκοψε χθες το ρεύμα στο μεγαλύτερο πανεπιστήμιο της χώρας, το ΑΠΘ! Η ολιγόωρη διακοπή απείλησε τα πανάκριβα μηχανήματα του εργαστηρίου Μελισσοκομίας και τα πειράματα που διεξάγονται εκεί, σε συνεργασία με ξένα πανεπιστήμια. Διότι, σε πείσμα των κομματικών νεολαιών και κάποιων επίορκων καθηγητών, είναι πολλοί οι εκπαιδευτικοί που κλείνουν τα αφτιά στις σειρήνες και θεραπεύουν τις τέχνες και τις επιστήμες!\n5,5 εκατομμύρια χρωστά το ΑΠΘ στη ΔΕΗ. Μετά το σκανδαλώδες κούρεμα των αποθεματικών των ΑΕΙ/ΤΕΙ, ποιο ίδρυμα θα καλύψει φέτος τις υποχρεώσεις του; Τα δημόσια πανεπιστήμια συκοφαντούνται χρόνια τώρα και στραγγαλίζονται οικονομικά. Είναι πολλοί αυτοί που ορέγονται το κλείσιμό τους. Και αποσιωπούν ότι αρκετά από αυτά περιλαμβάνονται στα καλύτερα του κόσμου (εδώ)\nΤέλος, η λέξη "τραγωδία" αδυνατεί να εκφράσει την καταστροφή του ενός τρίτου των χιώτικων μαστιχόδενδρων. Να υπενθυμίσω ότι ο σχίνος αυτός παράγει μαστίχα μόνο στη νότια Χίο και πουθενά αλλού στον πλανήτη!\nΕνδιαφέροντα πράγματα για τις περίεργες πυρκαγιές των τελευταίων ετών αποκαλύπτουν στο τρέχον τεύχος του περιοδικού Hot Doc, ο καλός δημοσιογράφος Κώστας Βαξεβάνης και οι συνεργάτες του.\nΑναρτήθηκε από Λωτοφάγος στις 22.8.12\nΚαλώς (ξανα)ήρθες Λωτοφάγε μας.\nΔιότι για Καλό ΜΑΣ, γενικώς, χλωμό το βλέπω.\nΓια το πώς θα ξεχωρίσεις βέβαια το ΣΟΥ από το ΜΑΣ, μη με ρωτήσεις.\nΘα σε βοηθήσει ο Λιάτσος.\n«Μ' ένα ...Λιάτσο ξεχνιέμαι» δεν έλεγε μιά παλιά διαφήμιση;;;\nΚαι μιά που μάς ξανάρθες φρέσκος, «με γεμάτες τις μπαταρίες» κλπ ερεύνησε και απάντησε παρακαλώ στο εξής:\nΉδη από τον Μάϊο μάς έλεγαν ότι τα ταμειακά αποθέματα του Δημοσίου, φτάνουν -δεν φτάνουν μέχρι τα μέσα Ιουλίου, αν δεν πάρουμε -ως ...πρεζάκηδες- τη δόση μας.\nΤώρα λένε πως η δόση θα εκταμιευτεί -αν εκταμιευτεί- περί τα μέσα ή τέλη Οκτώβρη.\nΓέμισαν τα ταμεία από μόνα τους;;; Από άγνωστη πηγή;;;\nΑκόμα το Λιάτσο να δούμε πρόεδρο στην ΕΡΤ και θα τα έχουμε δει όλα!\nΓια την ληστεία στην Πάρο τι να πεις. Ας μη θεωρηθεί ασέβεια στη μνήμη του δολοφονημένου ταξιτζή, αλλά (αν και γαμπρός της Μοσχολιού) δεν θα τάχε καλά με τη μουσική αφού μάλλον δεν θα είχε ακούσει το τραγούδι του Σιδηρόπουλου…\nΚαλώς ήρθες και καλό χειμώνα.\n@ Νά'σαι καλά, Ατακαδόρ. Εύχομαι τα καλύτερα.\nΥπάρχει, εδώ και δύο χρόνια, μια πηγή από την οποία γεμίζουν μυστηριωδώς τα ταμεία, κάθε φορά που μετεωριζόμαστε πάνω από τον γκρεμό!\nΠερίεργα πράγματα. Πάντως, δεν είναι διακομματική διότι, αν είχαμε αριστερή κυβέρνηση, θα στέρευε αυτομάτως και θα γέμιζε ακρίδες!\nΤρέχει μόνο όταν την εξουσία έχουν δύο κόμματα και ένας κολαούζος!\n@ Κουκλίτη, μην λες ποτέ ότι τα είδες όλα! Σε αυτή τη χώρα πλήξη δεν υπάρχει.\nΚάθε μέρα έχεις κάτι καινούριο να θαυμάσεις.\nΟ Σιδηρόπουλος ήταν ροκ, ενώ ο ταλαίπωρος ο ταξιτζής άκουγε μόνο λαϊκά. Τι να πεις; Κάποια πράγματα τα κάνουμε χωρίς να τα σκεφτούμε: Επιμηθείς και όχι Προμηθείς. Δυστυχώς.


Η ιστορία διδάσκει και εμπνέει: Τι και πώς διαδηλώνουμε\nΤι και πώς διαδηλώνουμε\nΜε αφορμή τις πρόσφατες κινητοποιήσεις\nΜοιάζει με ερώτηση που η απάντηση της φαντάζει αυτονόητη. Καλά, το "ενάντια σε τι διαδηλώνουμε" δεν είναι δύσκολο να ερμηνευτεί (είναι ζήτημα που αφορά την πολιτική τοποθέτηση του καθένα) αλλά και "πώς" διαδηλώνουμε;!!... Ασφαλώς, δεν έχουμε την πρόθεση να υποδείξουμε σε κανέναν το "τι και πώς" -ιδίως το "πώς"- να διαδηλώνει. Ομως, άποψή μας είναι ότι αυτό το "ενάντια σε τι αντιστεκόμαστε" δεν είναι ανεξάρτητο από το "πώς αντιστεκόμαστε".\nΚανείς δεν μπορεί να αποφύγει (εμείς, μάλιστα, το επιδιώκουμε) την τοποθέτηση και σε αυτό το ζήτημα, εάν δηλαδή ένας αγώνας που ξεσπά μπορεί (και πώς) να τα βάλει με την κυβερνητική πολιτική. Σε μια εποχή, μάλιστα, πού, όπως λέγεται, κυριαρχεί η "παντοκρατορία της αγοράς" και όλα υποτάσσονται (από την εκπαίδευση μέχρι τους όρους της ίδιας της ζωής) στην λογική της ανταποδοτικότητας και του κέρδους. Πολύ περισσότερο, αν θεωρεί ότι η απόκρουση αυτής της λογικής έχει, εκτός των άλλων, να αντιμετωπίσει την απειλή της καταστολής των αγώνων από την μεριά του κράτους .\nΕχουμε τη γνώμη ότι ανοίγεται μπροστά μας μια δύσκολη, άλλα συγχρόνως ελπιδοφόρα, περίοδος με έντονες κοινωνικές συγκρούσεις, μια περίοδος (που ήδη έχει αρχίσει σε μια σειρά από χώρες) με τη δυναμική είσοδο της νεολαίας και των εργαζομένων στο προσκήνιο του πολιτικού αγώνα. Ενός αγώνα που άλλες φορές λαμβάνει τα χαρακτηριστικά άγριας και αυθόρμητης σύγκρουσης με την κυβερνητική πολιτική, άλλες φορές αποκτά χαρακτηριστικά σπασμωδικής κίνησης χωρίς ουσιαστική σύνδεση με τη συνολική κυβερνητική πολιτική, μα (πάντα και παντού) με βασικό χαρακτηριστικό αυτό της αντίστασης και όχι μιας συνολικής άποψης για την ανατροπή του σημερινού συστήματος (έστω και στο επίπεδο προθέσεων).\nΟχι, δε δυσανασχετούμε για τις ελλείψεις αυτού του κινήματος! Αναγνωρίζουμε ότι είναι η αναγκαία φάση, το αναγκαίο στάδιο που πρέπει να διαβούμε ως κίνημα προκειμένου να ωριμάσουμε πολιτικά, να πολιτικοποιήσουμε τη δυσαρέσκειά μας, να προχωρήσουμε ένα βήμα παραπέρα. Εμείς, εξάλλου, διαφωνούμε με όσους θέλουν να αφήσουν τα πράγματα ως έχουν, είτε αυτό αφορά το μαζικό κίνημα είτε αφορά την πολιτική και κοινωνική πραγματικότητα. Για να το πούμε διαφορετικά: Το ερώτημα "τι και πώς διαδηλώνουμε" τίθεται σήμερα απ' την ανάποδη. Απασχολεί στα σοβαρά όσους "μοχθούν" να επιβάλουν πάση θυσία μια πολιτική που δε χωρά τους "απόκληρους της εργασίας", τους "απόκληρους της εκπαίδευσης". Για το σύστημα θα ήταν καλύτερα, αν όλοι αυτοί που δε "βολεύονται", που δε χορταίνουν την πείνα τους, που δε γεμίζουν τη ζωή τους με τις "νέες μεγάλες ιδέες" του κεφαλαίου αποδεχθούν -αν και πλειοψηφία- την οικονομική, πολιτική και κοινωνική περιθωριοποίηση τους.\nΤο ερώτημα, λοιπόν, τίθεται αμείλικτα από αυτούς που έχουν αναλάβει την καταστολή της μαζικής αντίστασης, από αυτούς που μαζί μ' όσους "εξηγούν" στις μάζες τις "αξίες" της βαρβαρότητας, τη "φυσική τάξη πραγμάτων" (μιλάμε για τους γνωστούς... "διανοούμενους" του χρηματιστηρίου), φροντίζουν για την "αποκατάσταση της τάξης". θέτουν στον εαυτό τους, ξανά και ξανά, το ερώτημα: "τι και πώς καταστέλλουμε"... ένα όλο και ευρύτερο στρώμα ανθρώπων που δε λέει να παραιτηθεί από τις ανάγκες του;\n"Τι και πώς" διαδηλώνουμε, λοιπόν; Με άλλα λόγια, πώς πολιτικοποιούμαστε, τι διεκδικούμε και πώς; Θα αναφερθούμε μόνο σε μια πλευρά του ζητήματος, σ' αυτή που από το "τι" μας οδηγεί στο να απαντήσουμε το "πως". Δεν έχουν άδικο όσοι μας... καταλογίζουν ότι δε γίνεται να διεκδικούμε μια "συνολική και τελική" λύση των προβλημάτων υπέρ των λαϊκών-εργατικών-νεολαιίστικων στρωμάτων στα πλαίσια του υπάρχοντος συστήματος. Ότι δε διεκδικούμε να εκλογικεύσουμε τους εξηγήσιμους παραλογισμούς, του καπιταλιστικού συστήματος. Αυτό, προφανώς, δε σημαίνει ότι δεν μπορούν να υπάρξουν επιμέρους νίκες ή αλλαγές στους συσχετισμούς προς όφελος των λαϊκών-νεολαιίστικων συμφερόντων, που να επιφέρουν ευνοϊκότερες κοινωνικές συνθήκες. Όλα όμως τελούν υπό αναίρεση ανάλογα με τον κάθε φορά πολιτικό συσχετισμό μεταξύ του κινήματος που διεκδικεί και του συστήματος που αφαιρεί (με ή χωρίς τη χρήση βίας ή -πιο σωστά- πάντα με την απειλή για χρήση βίας) δικαιώματα και κατακτήσεις.\nΣήμερα, αναγκαστικά, βλέπουμε να κινούμαστε ως εξής: να ανοίγουμε δρόμους για μια άλλη προοπτική -συνολικά στην κοινωνία- μέσα από την αντίθεσή μας και τον ανταγωνισμό προς την υπάρχουσα τάξη πραγμάτων σε όσο το δυνατό περισσότερα επίπεδα. Αυτό ακριβώς το περιεχόμενο της διεκδίκησης, ότι δηλ. την αντιμετωπίζουμε σαν μια πολιτική (με όλη τη σημασία της λέξης) μάχη, μας οδηγεί στο να αντιλαμβανόμαστε την κάθε αναμέτρηση του κινήματος (ανεξάρτητα από τη μορφή πάλης, π.χ. καταλήψεις, πορείες, διαδηλώσεις κ.λπ.) σαν αναμέτρηση σε "εχθρικό έδαφος". Σαν μια πολιτική μάχη με συμμάχους την τεράστια πλειοψηφία του λαού και της νεολαίας που πλήττεται από τη σημερινή πολιτική του συστήματος, άλλα και με όλους τους μηχανισμούς του κράτους και της κυβέρνησης απέναντι μας. Με αυτόν τον τρόπο π.χ. αντιλαμβανόμαστε τα ζητήματα που αφορούν την περιφρούρηση τόσο του περιεχομένου όσο και της μορφής των αγώνων που ξεσπούν. Αγώνες τους οποίους -παρά τη συμμετοχή μας σ' αυτούς- δε θεωρούμε ιδιοκτησία μας. Σεβόμαστε τις μαζικές διαδικασίες (εξάλλου, δεν είμαστε εμείς οι "φωτισμένοι" που θα "σώσουμε τον κόσμο") και αναγνωρίζουμε την ανάγκη, αλλά και την ευθύνη των αριστερών δυνάμεων προκειμένου να δώσουν σ' αυτούς τους αγώνες προοπτική. Δεν επιδιώκουμε να φανούμε "σοβαροί και υπεύθυνοι", τα ζητήματα, δυστυχώς, είναι σοβαρά από μόνα τους. Απλώς εμείς τα θέτουμε με ανάλογη σοβαρότητα.\nΑς δώσουμε το -κάπως τραβηγμένο, μα καθόλου σπάνιο- παράδειγμα της "χαβαλετζίδικης" συνθηματολογίας για να γίνει κατανοητό τι εννοούμε: Χωρίς να έχουμε ιδιαίτερο πρόβλημα με όσους φωνάζουν τα λεγόμενα "χαβαλετζίδικα" συνθήματα, διαφωνούμε με όσους προσπαθούν να "χρωματίσουν" μια κινητοποίηση με τέτοιου είδους συνθηματολογία. Έχουμε ξανατονίσει ότι δεν μπορούμε να φανταστούμε ένα μάχιμο, πολιτικά επικίνδυνο νεολαιίστικο κίνημα με συνθήματα για ..."βελουτέ" ή άλλης μάρκας γιαουρτιού. Ούτε, βέβαια, ένα νεολαιίστικο κίνημα που αντιδρά μόνο όταν η αντιδραστική πολιτική αγγίζει τα όρια των στενών "σπουδαστικών" προβλημάτων και τα ζητήματα της εκπαίδευσης. Τι άλλο πάρα βαθιά άγνοια για το "περί τίνος πρόκειται" και το "τι διεκδικούμε" αποδεικνύουν τέτοιες λογικές; Την άγνοια για το ότι "η μεγάλη ιδέα", το "μεγάλο σχέδιο" της διαιώνισης του σημερινού συστήματος θα περάσει αναγκαστικά μέσα από την λεηλασία -μέχρι αφανισμού- των όποιων δικαιωμάτων είχαν απομείνει (σε όλους τους τομείς), την ένταση της εκμετάλλευσης εντός και εκτός του "πολιτισμένου" κόσμου, τη μη αναγνώριση αναγκών της νεολαίας και των εργαζομένων, την όλο και πιο συχνή προσφυγή στη βία προκειμένου να επιβάλλει την ηγεμονία της η ντόπια αστική τάξη, την όλο και πιο συχνή προσφυγή στα όπλα προκειμένου να επιβάλλουν την ηγεμονία τους οι ιμπεριαλιστές. Πράγματι, πολύ δυσάρεστα όλα αυτά. Τι να κάνουμε όμως; Ούτε εμείς θέλουμε να τα θυμίζουμε ξανά και ξανά. Είναι όμως η βάση του σημερινού κόσμου, αυτό που σφραγίζει την λεγόμενη "νέα εποχή" τους.\nΗ λογική της "δυναμικής" απάντησης\nΑπέναντι σ' όλα αυτά αναπτύσσεται και μια "άλλη" άποψη. Αυτή που θεωρεί πως μόνο αυτή (όπως δηλώνει) αντιλαμβάνεται, στο σύνολό της την "κτηνωδία των εξουσιαστών". Και επιλέγει, προς παραδειγματισμό του κόσμου (μιας και "ο κόσμος δε χαμπαριάζει ή λίγοι χαμπαριάζουν"), τη διεξαγωγή του "ολοκληρωτικού, ταξικού και κοινωνικού πολέμου", για λογαριασμό πάντα των καταπιεζόμενων μαζών. Ενώ είναι ηλίου φαεινότερο ότι πραγματική αντίσταση είναι μόνο αυτή που έχει ως πρωταγωνιστή τις ίδιες τις μάζες, αυτή που ενισχύει τη συμμετοχή των ίδιων των μαζών. Δεν αναφερόμαστε μόνο στις λεγόμενες αντιεξουσιαστικές-αναρχικές ομάδες. Αναφερόμαστε και σε όσους επηρεάζονται από το "ριζοσπαστισμό" αυτών των αντιλήψεων. Πρέπει να γίνει καθαρό ότι μόνο το μαζικό κίνημα μπορεί να συνειδητοποιεί πολιτικά ένα όλο και αυξανόμενο δυναμικό ανθρώπων και όχι "σκηνοθετημένες" εκδηλώσεις αντίστασης. Η τακτική μας, επομένως, θα πρέπει να υποτάσσεται στην ανάγκη ενίσχυσης και όχι υποκατάστασης των μαζικών διαδικασιών. Όσοι δεν αντιλαμβάνονται τις έννοιες μαζικότητα-κίνημα-πολιτικοποίηση και φλυαρούν για την αυτενέργεια των μαζών λες και πρόκειται για την αυτενέργεια προσώπων και όχι μιας συλλογικότητας, αποδεικνύουν μόνο το ...ριζοσπαστικό ατομικισμό τους.\nΑπ' την άλλη, δεν είναι λίγες οι φορές που συναντάμε προβληματισμούς όπως "τι θα κερδίσουμε αν κάνουμε ακόμη μια πορεία;" Είναι η γνωστή αίσθηση της αμηχανίας μετά το τέλος της πορείας όπου αναρωτιέται κάποιος: "Τώρα τι; Κερδίσαμε; Χάσαμε;". Δεν είναι εύκολη η απάντηση αυτού του προβληματισμού με συνθήματα του είδους: "Ο αγώνας συνεχίζεται" (ορισμένοι, μάλιστα, προχωρούν μέχρι το σημείο να χαρακτηρίζουν κάθε πορεία που δε συγκρούεται με τις δυνάμεις καταστολής ως "αποτυχημένη", με τον ίδιο τρόπο που κάποιοι άλλοι τη χαρακτηρίζουν "επιτυχία" ...επειδή δε συγκρούστηκε!). Είναι, όπως είπαμε, προβληματισμός σε λάθος βάση. Είναι μια άλλη όψη του ερωτήματος: "Έχουν νόημα οι αγώνες;". Τέτοιοι προβληματισμοί, ενώ προσπαθούν να απαντήσουν σε συνολικά ζητήματα του κινήματος, εγκλωβίζονται στην εκτίμηση της συγκεκριμένης στιγμής. Παραβλέπουν μια ολόκληρη διαδικασία που δεν μπορεί να μην έχει στοιχεία οικοδόμησης κάποιων προϋποθέσεων. Διαδικασία, δηλαδή, που δεν αφορά μόνο όσους συμμετέχουν σε μια συγκεκριμένη διαδήλωση.\nΠράγματι, μια πορεία, και μάλιστα ενός πλήθους ετεροκλήτου, μπορεί να μην αρκεί. Όμως, η μετατροπή της σημερινής απογοήτευσης, η μετατροπή του σημερινού ρεύματος δυσαρέσκειας, οργής και αγανάκτησης σε ένα μαζικό πραγματικά πολιτικοποιημένο κίνημα αντίστασης, που να εμπεριέχει μια ενότητα στόχων, κατευθύνσεων και προσανατολισμών, δεν μπορεί παρά να ταράζει τη σιγουριά που αισθάνονται οι υλοποιητές της αντιδραστικής πολιτικής. Μ' αυτή την έννοια δεν υπάρχουν "ακίνδυνες" για το σύστημα πορείες, γιατί μέσα τους σιγοβράζει η δύναμη της αντίστασης.\nΗ πολιτικοποίηση της δυσαρέσκειάς μας\nΗ λέξη πολιτικοποίηση ακούγεται απ' όλες τις δυνάμεις της Αριστεράς. Το ίδιο και οι όροι κίνημα και αντίσταση, με την "καθαρή" πολιτική τους έννοια. Δεν ήταν πάντα έτσι. Πολλές φορές, σ' ένα όχι μακρινό παρελθόν, κάθε εκδήλωση δυσαρέσκειας βαφτιζόταν "πολιτικοποίηση" και "κίνημα" (συνήθως ήταν "απαγορευμένες" αυτές οι λέξεις, όπως και κάθε τι που θύμιζε "βαριά" πολιτικοποίηση π.χ. η λέξη "ιμπεριαλισμός"). Αλλού ακούγαμε συνθήματα όπως "να σπάσουμε την κυριαρχία του κεφαλαίου και της εξουσίας στην καθημερινότητά μας! Να σπάσουμε αυτήν την κυριαρχία στον κοινωνικό μας χώρο, στο πανεπιστήμια, στα σχολεία! Εμπρός για μια άλλη εκπαίδευση!". Κάτι παρόμοιο -και ας μην το αποδέχονται- ακούγεται και στις μέρες μας μέσα από συνθήματα όπως "να διώξουμε τις εταιρείες από τις σχολές", να διαμορφώσουμε το "δικό μας μοντέλο", να "χτίσουμε" τον κομμουνισμό (άλλος ένας "απαγορευμένος", αλλά και πολυταλαιπωρήμένος όρος) από σήμερα κ.λπ.\nΣήμερα, τουλάχιστον, βρισκόμαστε ένα βήμα πιο μπροστά. Οι πάντες αναγνωρίζουν την αναγκαιότητα της πολιτικοποίησης. Ορισμένοι, μάλιστα, υπερθεματίζουν, φτάνοντας στο σημείο να μηδενίζουν κάθε κίνημα που δεν ανταποκρίνεται στη δικιά τους άποψη περί αριστερής πολιτικοποίησης. Εν πάση περιπτώσει, το θέμα της πολιτικοποίησης έχει τεθεί. Κατά συνέπεια, το ερώτημα για την Αριστερά σήμερα δεν είναι τόσο αν είμαστε υπέρ ή κατά της πολιτικοποίησης, αλλά τι πολιτικοποίηση επιδιώκουμε. Αυτό που, με άλλα λόγια, ονομάσαμε "τι και πως διαδηλώνουμε". Για μας το ερώτημα αυτό σημαίνει και το πώς συμμετέχουμε στις διαδικασίες του κινήματος, ότι δεν διαδηλώνουμε γενικώς και αόριστα, κάτω από οποιαδήποτε πολιτική άποψη (και ας βαπτίζεται αυτή απόφαση συλλογικού οργάνου).\nΤι πολιτικοποίηση επιδιώκουμε λοιπόν! Και εδώ το πιο ασφαλές κριτήριο, ο πιο αμείλικτος κριτής δεν είναι άλλος από την ίδια την πραγματικότητα. Ας διδαχτούμε από το παρελθόν, ας προσπαθήσουμε να αναγνωρίσουμε την πραγματικότητα στο σύνολο της για να δούμε ακόμη παρά πέρα, ας διαμορφώσουμε την πολιτική μας άποψη και στάση από τις ίδιες τις εξελίξεις και από αυτό που επιδιώκουμε. Γιατί, για μας, αυτό σημαίνει αριστερή πολιτικοποίηση και κίνημα που μπορεί να αντιληφθεί τους στόχους του.\nΑναρτήθηκε από ΣΤΕΦΑΝΟΣ Σ. στις 5:58 π.μ.


Ανείπωτη τραγωδία: Αδέσποτη σφαίρα σκότωσε 4χρονο την ώρα που κοιμόταν\n23:30 , Δευτέρα 16 Δεκεμβρίου 2019\nΈνα 4χρονο αγόρι σκοτώθηκε και η 27χρονη έγκυος μητέρα του τραυματίστηκε σοβαρά, όταν ένοπλος άνοιξε πυρ έξω από το διαμέρισμά τους στην Ιντιάνα των ΗΠΑ.\nΌπως αναφέρει η Daily Mail, η αστυνομία δέχθηκε κλήση τα ξημερώματα της Τρίτης για πυροβολισμούς. Μέσα στο σπίτι οι αστυνομικοί εντόπισαν τον 4χρονο Toryon Dukes αγόρι και τη μητέρα πεσμένη σε κρεβατοκάμαρα του 2ου ορόφου. Ο Toryon είχε δεχθεί λήγμα από σφαίρα ενώ η μητέρα, που είναι 3 μηνών έγκυος, είχε πυροβοληθεί στο χέρι και είχε γδαρσίματα στο πρόσωπο.\nΚαι τοι δύο μεταφέρθηκαν σε νοσοκομείο, όπου διαπιστώθηκε ο θάνατος του αγοριού λίγο μετά τη διακομιδή του. Ο ιατροδικαστής δεν ανακοίνωσε λεπτομέρειες για τα ακριβή αίτια του θανάτου. Η μητέρα ανακοινώθηκε ότι είναι σε σταθερή κατάσταση και αναμένεται να αναρρώσει πλήρως.\nΤην ώρα της επίθεσης ο φίλος της μητέρας και τα άλλα 3 παιδιά βρίσκονταν επίσης μέσα στο σπίτι, ωστόσο δεν τραυματίστηκαν. Η γιαγιά του 4χρονου ανέφερε σε αμερικανικό Μέσο ότι το αγόρι και η μητέρα κοιμόντουσαν στο κρεβάτι μαζί την ώρα των πυροβολισμών. Μάλιστα είπε ότι ο πατέρας του Toryon είχε πυροβοληθεί θανάσιμα πριν από 2 μήνες στο Σικάγο.\nΑσύλληπτος παραμένει ο δράστης ενώ άγνωστα παραμένουν τα αίτια της επίθεσης\n4ΧΡΟΝΟΣ ΗΠΑ ΠΑΙΔΙ ΠΥΡΟΒΟΛΙΣΜΟΙ ΣΦΑΙΡΑ\n21:43 , Τρίτη 27 Απριλίου 2021\nΚαρέ καρέ ο αγώνας δρόμου αστυνομικών της ΔΙΑΣ να σώσουν ένα αγοράκι 4 ετών – ΒΙΝΤΕΟ\nΈνας από τους αστυνομικούς, που ήταν εκπαιδευμένος σε ΚΑΡΠΑ...\n10:11 , Τετάρτη 14 Οκτωβρίου 2020\nΣτο Παιδιατρικό Νοσοκομείο «Αγία Σοφία» στην Αθήνα, με πλήρωμα του ΕΚΑΒ Πάτρας μεταφέρθηκε...\n21:41 , Παρασκευή 10 Απριλίου 2020\nAmber Alert: Γονική αρπαγή 4χρονου από τη μητέρα του – ΦΩΤΟ\nΣυναγερμός έχει σημάνει στις Αρχές για την αρπαγή 4χρονου από τη μητέρα του...\n17:11 , Σάββατο 27 Απριλίου 2019\nΤραγωδία στο Πόρτο χέλι – Αυτοκίνητο παρέσυρε και σκότωσε τετράχρονο παιδί\nΈνα 4χρονο παιδί τραυματίστηκε θανάσιμα όταν ...


Γιατί ο πρίγκιπας Harry και η Meghan Markle δεν έφυγαν ακόμη για το μήνα του μέλιτος; | Γόβα Στιλέτο\nΤρίτη 22 Μαΐου 2018, 16:00\nΤο ζευγάρι θα πάει κάποια στιγμή σε ένα εξωτικό resort στη Ναμίμπια για το μήνα του μέλιτος, αλλά προς το παρόν έχουν αρκετή δουλειά να κάνουν στην Αγγλία.\nΜάλιστα απόψε θα πρέπει να είναι παρόντες στη δεξίωση που γίνεται για τα 70α γενέθλια του πρίγκιπα Κάρολου. Αν και ο διάδοχος του βρετανικού θρόνου έχει γεννηθεί Νοέμβριο, το πάρτι στο παλάτι θα γίνει στο πλαίσιο μιας σειράς εκδηλώσεων που έχουν προγραμματιστεί με αφορμή τα 70ά του γενέθλια, για να τιμηθεί ως επικεφαλής και υποστηρικτής φιλανθρωπικών οργανώσεων.\nΗ δεξίωση θα γίνει στο παλάτι του Μπάκιγχαμ και σε αυτή αναμένεται να βρεθούν περίπου 6000 καλεσμένοι και φυσικά όλοι περιμένουν να δουν την πρώτη επίσημη εμφάνιση του ζευγαριού μετά το γάμο.\nΟικοδέσποινα στο garden party θα είναι η 92χρονη βασίλισσα Ελισάβετ, που αναμένεται να υποδεχθεί περισσότερους από 6.000 καλεσμένους, οι οποίοι προέρχονται από φιλανθρωπικές οργανώσεις που στηρίζει ο πρίγκιπας Κάρολος.\nΑυτή θα είναι και η πρώτη φορά που η Meghan Markle θα δώσει το παρών της, ως μέλος της βασιλικής οικογένειας πια, σε ένα από τα ετήσια πάρτι της βασίλισσας που πραγματοποιούνται στους κήπους του παλατιού.


Η χοροθεατρική ομάδα DiZgravity παρουσιάζει το έργο «Μ’ ακούς» για δεύτερη συνεχή χρονιά. Πρεμιέρα στις 4 Νοεμβρίου, στο Θέατρο ΠΚ.\nΜετά από τις sold out παραστάσεις στο El Convento Del Arte, το «Μ’ ακούς» παρουσιάστηκε στο 15ο Φεστιβάλ Χορού Ελλήνων Χορογράφων, στο Ίδρυμα Μιχάλης Κακογιάννης, με μεγάλη επιτυχία και φέτος επανέρχεται εμπλουτισμένο, για λίγες μόνο παραστάσεις, στο Θέατρο ΠΚ.\nΗ παράσταση αντικατοπτρίζει το σήμερα, καθώς παρακολουθεί την καθημερινότητα μιας οικογένειας που βρίσκεται αντιμέτωπη με τη βίαιη οικονομική κρίση και φωτίζει τα προβλήματα που αυτή φέρνει στην επιφάνεια.\nΧορογραφίες: Τάνυα Βασδάρη, Tania Economo\nΠρεμιέρα: 4 Νοεμβρίου 2016 για λίγες παραστάσεις.\nΠαραστάσεις: κάθε Παρασκευή στις 21.45.\nΕισιτήρια: 10 € κανονικό, 7 € μειωμένο (ΣΕΗ, ΣΕΧΩΧΟ, ΣΕΧ, άνεργοι).\nΕιδικές τιμές για γκρουπ άνω των 12 ατόμων.\nΘέατρο ΠΚ (Κασομούλη 30, μετρό Νέος Κόσμος),\nΤηλ. 210 9011677.\nΜε ετικέτα dizgravity,παραστάσεις 2016,χορός,χοροθέατρο,θέατρο πκ,μ' ακούς\nPrevious postΝΕΕΣ ΚΥΚΛΟΦΟΡΙΕΣ: «Βενετσιάνικες βινιέτες» της Αντωνίας Πανταζοπούλου-Σακελλαρίου\nNext postΝΕΕΣ ΚΥΚΛΟΦΟΡΙΕΣ: «Η καταγγελία» του Bandi